Ο χειρισμός της σκοτεινής ενέργειας ως μέσον παγκόσμιας ηγεμονίας – Aperopia\nΤο μεγαλύτερο πραξικόπημα της ιστορίας\nΗ υπερφωτεινή ταχύτητα\nΗ θεωρία Αλκουμπιέρε\nΗ άγνωστη ιδιότητα του χώρου\nΗ γεωμετρία του χώρου και η βαρύτητα\nΑρνητική μάζα και ενέργεια\nΠοιος θα κερδίσει από τα διαστρικά ταξίδια;\nΕίναι αυτός ο πραγματικός λόγος των απαγορεύσεων της εργασίας που επιβάλλονται στα περισσότερα κράτη του κόσμου; Στοχεύει εκεί το μεγαλύτερο πραξικόπημα όλων των εποχών, η Μεγάλη Επανεκκίνηση, που ετοίμασαν μεθοδικά τα ιερατεία της εξουσίας;\nΉ μήπως τελικά σκοπεύει στη δήμευση της κρατικής και της ιδιωτικής περιουσίας των περισσοτέρων χωρών που θα καταλήξουν σε στρατιωτικό πλεονέκτημα των ισχυρότερων;\nΜε τη δικαιολογία την Covid-19, μια ασθένεια του αναπνευστικού με ελάχιστη θνησιμότητα, το συσσωρευμένο κρατικό χρέος λόγω παύσης της οικονομίας, φτάνει πλέον παγκοσμίως τα 250 τρισεκατομμύρια δολάρια. Απ’ αυτά, τα 1,8 τρισεκατομμύρια ευρώ αφορούν τον δανεισμό των κρατών μελών της Ευρωπαϊκής Ένωσης που σηματοδοτεί τη πλήρη υποδούλωση των λαών των πιο αδύναμων οικονομικά κρίκων της.\nΔίχως τη δικαιολογία μιας πανδημίας, η μέθοδος κτηνώδους καταστροφής μιας χώρας από τα αρπακτικά της τραπεζικής τοκογλυφίας και τους διεθνείς σπεκουλαδόρους ήταν η εξής: χαλκευμένες οικονομικές στατιστικές, παρέμβαση του Διεθνούς Νομισματικού Ταμείου, σύναψη επαχθούς κρατικού δανεισμού, υπαγωγή κρατικής περιουσίας σε παράνομα υπερκρατικά μορφώματα, υπερφορολόγηση πολιτών, απώλεια ιδιωτικής περιουσίας, εθνικής κυριαρχίας και υποδούλωση στους δανειστές.\nΜε τη δικαιολογία της πανδημίας, η ανεξάρτητη μικρομεσαία εργασία απαγορεύτηκε εντελώς, οπότε οι χαλκευμένες στατιστικές δεν χρειάστηκαν: η οικονομία καταστράφηκε με εξ ίσου κτηνώδη τρόπο.\nΟι πολίτες υποδουλώνονται υποχρεούμενοι να πληρώσουν τη διάσωση μεγάλων χρεωκοπημένων ιδιωτικών επιχειρήσεων μέσω βαρύτατης φορολογίας (συνήθως τραπεζών ή μεγάλων αερομεταφορέων) και να εξυπηρετήσουν τα νεοταξίτικα σχέδια της παγκοσμιοποίησης που είναι εις βάρος τους.\nΠού θα βρουν τα χρήματα γι’ αυτά τα σχέδια, εφόσον η απαγόρευση ενός τεράστιου τμήματος της επιχειρηματικότητας έκανε πολλούς επαγγελματίες και επιχειρήσεις να χρεωκοπήσουν; Μα από την πώληση των περιουσιακών τους στοιχείων προκειμένου να πληρωθούν οι οικονομικές τους υποχρεώσεις οι οποίες δεν παραγράφονται.\nΓι’ αυτό ακριβώς εν μέσω γενικευμένης απαγόρευσης της ανεξάρτητης εργασίας, το Παγκόσμιο Οικονομικό Φόρουμ, που είναι το όργανο των 1000 μεγαλύτερων βιομηχανιών του κόσμου, μέσω της περιβόητης Μεγάλης Επανεκκίνησης (Great Reset), βρίσκει την ευκαιρία να εφαρμόσει κατά γράμμα το επιδιωκόμενο Παγκόσμιο Σύνταγμα, που δεν είναι άλλο από τη θανατηφόρα Ατζέντα 2030 του ΟΗΕ.\nΠοιος θα ωφεληθεί από τη βίαιη υλοποίησή της;\nΕκτός από το Φόρουμ, και όλοι οι οργανισμοί της παγκοσμιοποίησης όπως η Παγκόσμια Τράπεζα, το Διεθνές Νομισματικό Ταμείο, κ.ά, που θέτουν ως πρώτη προτεραιότητα τους 17 Στόχους της Ατζέντας για τη Βιώσιμη Ανάπτυξη, τη στιγμή που οι λαοί πεθαίνουν από τη πείνα που προκαλεί η επιβεβλημένη ανεργία.\nΓι’ αυτό ακριβώς οι οργανισμοί της παγκοσμιοποίησης απαιτούν από τις κυβερνήσεις, ακόμα και των πλέον χρεοκοπημένων χωρών όπως η Ελλάδα, να αδιαφορήσουν για το αν θα επιβιώσουν οι πολίτες τους, και να υλοποιήσουν «πράσινες πολιτικές» προκειμένου να ανατάξει το …οικοσύστημα που τα ίδια τα μέλη του Παγκόσμιου Οικονομικού Φόρουμ κατέστρεψαν με τις εγκληματικές πρακτικές τους επί δεκαετίες.\nΓι’ αυτό ακριβώς η ανεξάρτητη μικρομεσαία επιχειρηματικότητα απαγορεύεται, η δημόσια υγειονομική περίθαλψη αναστέλλεται, συνάπτονται νέοι επαχθείς κρατικοί δανεισμοί, αλλά το δημόσιο χρήμα θα εξακολουθήσει να ρίχνεται αφειδώς σε δράσεις που δεν θα βελτιώσουν καθόλου τη ζωή των πολιτών, αλλά που εξυπηρετούν τα συμφέροντα λίγων τεχνολογικών κολοσσών, επιχειρήσεων στρατιωτικών εξοπλισμών και αεροδιαστημικής.\nΓιατί συμβαίνουν όλα αυτά τα τερατώδη;\nΜα πολύ απλά διότι οι κυβερνήσεις υπακούουν σε μία άθλια ατζέντα επιβολής παγκόσμιου μετανθρωπιστικού μπολσεβικισμού κατασκευής υπερ-πλουσίων εγκεφάλων, στηριγμένο σε ασφυκτικό τεχνολογικό έλεγχο κινεζικού τύπου.\nΟι περισσότεροι πολιτικοί συμπεριφέρονται εντελώς επιθετικά στους πολίτες τους, λειτουργώντας εμφανώς ως εισπράκτορες των εντολέων τους που δείχνουν αποφασισμένοι να προχωρήσουν στη μεγάλη ληστεία της παγκόσμιας μεσαίας τάξης.\nΟι κυβερνήσεις επιτίθενται εναντίον των πολιτών τους, υπακούοντας σε αλλότριες εντολές. Αυτό αποκαλύφθηκε σε όλο του το εύρος με αφορμή την απαγόρευση της ανεξάρτητης εργασίας που επιβλήθηκε σχεδόν σε όλες τις χώρες του κόσμου.\nΔεν έχουμε να κάνουμε με ένα ελληνικό ή ευρωπαϊκό φαινόμενο, αλλά με παγκόσμιο, που οφείλεται σε ένα καλά οργανωμένο πραξικόπημα.\nΟι μικρομεσαίοι επιχειρηματίες σε όλα τα μήκη και τα πλάτη της Γης αδυνατούν πλέον να επιβιώσουν, εκποιούν τα περιουσιακά τους στοιχεία στα γνωστά διεθνή αρπακτικά funds, και αυτοκτονούν κατά χιλιάδες, ενώ οι υπάλληλοί τους εντάσσονται στις στρατιές των εκατομμυρίων ανέργων που αργοπεθαίνουν και δεν προβλέπεται να ενταχθούν ποτέ ξανά στην αγορά εργασίας.\nΤα διεθνή ιερατεία της εξουσίας που έχουν ονοματεπώνυμο.\nΩστόσο, πρέπει να γίνει κατανοητό από όλους ότι όλα αυτά δεν θα μπορούσαν να γίνουν τόσο απροκάλυπτα, δηλαδή να καταλύονται τα Συντάγματα και οι πολιτικές ελευθερίες τόσο ξεδιάντροπα, αν αυτά τα ιερατεία δεν είχαν εξαγοράσει τους δικαστικούς λειτουργούς σε όλα τα μήκη και τα πλάτη της Γης (που τους έχουν υποσχεθεί ότι θα είναι στο απυρόβλητο στο διηνεκές) και διότι απέκτησαν τεχνολογία αιχμής που τα έκανε να αποθρασυνθούν.\nΕίμαστε λοιπόν θεατές μιας απόλυτα επικίνδυνης κατάστασης: την ώρα που οι κυβερνήσεις απαγορεύουν την ανεξάρτητη εργασία και ο κόσμος πεινάει, αφενός μεν τον πιέζουν αφόρητα να εμβολιαστεί με κάτι που δεν είναι εμβόλιο αλλά γονιδιακή μετάλλαξη, και αφετέρου δε συνάπτουν κολοσσιαία δάνεια που θα πληρώσουν όσοι πολίτες έχουν περιουσία, ξεπουλώντας τη.\nΠροσέξτε το τέχνασμα: ενώ αφαιρείται από μικρομεσαίους επιχειρηματίες το δικαίωμα στην εργασία, παράλληλα δεν διαγράφονται τα δάνεια, οι φορολογικές υποχρεώσεις και οι εισφορές τους προς ασφαλιστικά ταμεία.\nΜε βάση ποια λογική και με ποιο δικαίωμα αποφασίζουν οι ιεροφάντες των υπερελίτ ότι από δω και πέρα προτεραιότητα θα δοθεί στις ανεμογεννήτριες, στα φωτοβολταϊκά, στα ηλεκτρικά αυτοκίνητα −και μάλιστα χωρίς οδηγό− στις έξυπνα διασυνδεδεμένες πόλεις, στις τηλεποικοινωνίες 5ης γενεάς, στη ψηφιοποίηση όλων των υπηρεσιών, στο τσιπάρισμα των ανθρώπων σαν κοπάδια βοοειδών, αλλά και στον …πλανητικό και διαστρικό εποικισμό;\nΠόσο νόμιμα και ηθικά είναι αυτά που συμβαίνουν; Μα καθόλου φυσικά. Γιατί βιάζονται τόσο; Δημιουργούνται πλέον μεγάλα ερωτήματα.\nΠρόκειται ο πλανήτης μας να πληγεί από μια τρομακτική καταστροφή διαστημικής προέλευσης σε τέτοιο βαθμό, ώστε η ζωή στην επιφάνεια ή στο υπέδαφός του να γίνει αδύνατη;\nΜήπως τα ιερατεία δεν τα ενδιαφέρει ούτε η ανθρωπότητα, ούτε ο πλανήτης μας, αλλά πώς θα τον εγκαταλείψουν με ασφάλεια όταν έλθει η μοιραία ώρα καταστροφής του; Πόσο πιθανό είναι κάτι τέτοιο στο άμεσο μέλλον;\nΑπ’ όσο γνωρίζουμε, οι πιθανότητες για κάτι τέτοιο είναι σχεδόν μηδενικές. Εκτός κι αν οι «ιεροφάντες» των ελίτ γνωρίζουν κάτι που δεν ξέρουμε όλοι οι άλλοι.\nΠάντως, σε περίπτωση πυρηνικών πολέμων, μεγάλων ηφαιστειακών εκρήξεων, και κατακλυσμού, επειδή όλοι οι μεγιστάνες του πλούτου είναι φοβικοί και νάρκισσοι, έχουν ήδη κατασκευάσει ιδιωτικά υπόγεια πυρηνικά καταφύγια με πρόβλεψη τα εφόδιά τους να διαρκέσουν τουλάχιστον δέκα χρόνια, εξασφαλίζοντας τους ίδιους και τις οικογένειές τους.\nΩστόσο, μια διαστημική καταστροφή όπως: πτώση μεγάλου αστεροειδούς, θανατηφόρα ακτινοβολία, τεράστιες ηλιακές εκλάμψεις κ.ά. θα απαιτούσε διαφυγή είτε σε μια άλλη πολύ πιο απομακρυσμένη από τον ήλιο περιοχή του ηλιακού μας συστήματος, είτε σε άλλο ηλιακό σύστημα. Και επειδή δεν μπορεί σε καμμία περίπτωση να εκκενωθούν τα 7,7 δισεκατομμύρια ανθρώπων, μόνο μερικές δεκάδες ή εκατοντάδες θα διέφευγαν.\nΤο εγχείρημα όμως της διαφυγής μιας χούφτας τυχερών μπορεί να υλοποιηθεί μόνο από τις κρατικές υπηρεσίες άμυνας, σε συνεργασία με τις υπηρεσίες πληροφοριών, ορισμένα πανεπιστήμια και διάσημους επιστήμονες, διεθνείς επιχειρήσεις πληροφορικής, αεροδιαστημικής και κατασκευής στρατιωτικών εξοπλισμών.\nΠού θα κατέφευγαν οι φυγάδες;\nΑν η καταστροφή αφορούσε μόνο τον πλανήτη μας, και όχι όλο το ηλιακό μας σύστημα, θα μπορούσαν να αναζητήσουν σωτηρία στην ατμόσφαιρα της Αφροδίτης, στα 50 χιλιόμετρα από τη θανατηφόρα επιφάνειά της, στη Σελήνη, στον Άρη, και δυσκολότερα, στο δορυφόρο του Κρόνου, Τιτάνα.\nΑν όμως απειλείτο όλο το ηλιακό μας σύστημα, τότε οι φυγάδες θα έπρεπε να αναζητήσουν έναν εξωπλανήτη άλλου συστήματος προκειμένου να επιβιώσουν.\nΣε περίπτωση δε που όλες οι απαραίτητες προετοιμασίες δεν είχαν ακόμα ολοκληρωθεί, η μόνη λύση θα ήταν η διαφυγή των ολίγων εκλεκτών σε έναν τροχιακό σταθμό που θα περιστρεφόταν σε ένα από τα σημεία ισορροπίας Λαγκράνζ 1 του ηλιακού μας συστήματος, κάπου κοντά στον πλανήτη Κρόνο (όπως ακριβώς αναφέρεται στην ταινία Interstellar ), όπου δυνητικά μπορεί να περιστρέφεται εκεί αιωνίως.\nΑυτή η λύση θα προσέφερε στους επιστήμονες του σταθμού το χρονικό περιθώριο να διεκπεραιώσουν όσες διερευνητικές αποστολές απαιτούνταν για την τελική αποστολή της αποικίας στον εξωπλανήτη που θα αποδεικνυόταν ότι είναι ο καταλληλότερος για να γίνει το νέο της σπίτι.\nMόνο που οι αποστάσεις των κοντινότερων ηλιακών συστημάτων είναι απαγορευτικές, και επίσημα δεν υπάρχει η τεχνολογία προώθησης ενός διαστημοπλοίου που θα μπορούσε να μεταβεί εκεί σε σύντομο χρόνο.\nΓι’ αυτό και όλες οι προσπάθειες της διαστημικής έρευνας, στη πραγματικότητα, επικεντρώνονται στη τεχνολογία υπέρβασης της ταχύτητας του φωτός.\nΤο κοντινότερο σε μας ηλιακό σύστημα είναι του Άλφα του Κενταύρου, ένα τριπλό σύστημα με τρεις ήλιους, που απέχουν περίπου 4,4 έτη φωτός από εμάς. Το σύστημα αυτό έχει δύο επιβεβαιωμένους πλανήτες, και ενδείξεις για έναν τρίτο. Ωστόσο, όπως δείχνουν οι μέχρι τώρα παρατηρήσεις, δεν είναι οι κατάλληλότεροι για να φιλοξενήσουν την ανθρώπινη ζωή.\nΚατά συνέπεια το νέο καταφύγιο των ολίγων εκλεκτών θα πρέπει να αναζητηθεί ακόμα μακρύτερα. Ο αμέσως κοντινότερος ήλιος είναι ο αστέρας Μπάρναρντ (Βarnard), στον αστερισμό του Οφιούχου, που απέχει περίπου 6 έτη φωτός και πέριξ του οποίου ανακαλύφθηκε ότι υπάρχει ένας πλανήτης, αν και απ’ ό,τι δείχνουν οι παρατηρήσεις, μη κατοικίσιμος.\nΟι φυγάδες πρέπει λοιπόν να πάνε ακόμα πιο μακρυά, στον αστέρα Γκλίζε 667C (Gliese) του αστερισμού του Σκορπιού και στον πλανήτη του, Gliese 667C c, που απέχει 23,6 έτη φωτός, δηλαδή 217 τρισεκατομμύρια χιλιόμετρα, και ακόμα παραπέρα.\nΚατάλογος δυνητικά κατοικίσιμων πλανητών με βάση τις ομοιότητές τους με τη Γη βαθμολογούμενη με 1. Προς το παρόν, ο πλανήτης Gliese 667C c είναι ο υπ’ αριθ. 1 υποψήφιος για αποικισμό.\nΓια να είναι όμως ρεαλιστικός ο χρόνος μετάβασης στο νέο τους σπίτι, θα πρέπει να συρρικνωθεί σε μερικές μέρες ή σε λίγα χρόνια. Πώς θα μπορούσε να γίνει κάτι τέτοιο, εφόσον πρέπει να ξεπεραστεί το όριο της ταχύτητας του φωτός (300.000 χλμ. / δευτερόλεπτο) που βάσει της Γενικής θεωρίας της Σχετικότητας, θεωρείται άβατο;\nΑυτό ακριβώς επιχειρείται εδώ και χρόνια: η υπέρβαση του ορίου της ταχύτητας του φωτός.\nΣτη θρυλική, προφητική σειρά επιστημονικής φαντασίας Star Trek που έγινε γνωστή παγκοσμίως ως σημείο αναφοράς για τη κατάκτηση του διαστήματος, το διαστημόπλοιο Enterprise-D ταξίδευε με ταχύτητα εννέα χιλιάδες φορές μεγαλύτερη του φωτός.\nTo θρυλικό αστρόπλοιο Enterprise-D.\nΑργότερα, το διαστημόπλοιο Millennium Falcon της επίσης επικής σειράς ταινιών Ο Πόλεμος των Άστρων (Star Wars), ταξίδευε με ταχύτητα εννέα εκατομμύρια φορές μεγαλύτερη του φωτός.\nΓια να καταλάβουμε τι σημαίνει αυτό, το ταχύτερο γνωστό, μη επανδρωμένο, διαστημικό σκάφος που έχει κατασκευάσει μέχρι σήμερα η ανθρωπότητα, είναι το ρομποτικό Juno, που κινείται με ηλιακά πτερύγια.\nΤο Juno μόλις έφτασε στον πλανήτη Δία, λόγω της βαρυτικής έλξης του αέριου γίγαντα, τέθηκε σε τροχιά γύρω του και έφτασε να κινείται με μέγιστη ταχύτητα έως και 250.000 χιλιόμετρα την ώρα.\nΤο διαστημόπλοιο Juno της NASA περιφερόταν γύρω από τον Δία επί τέσσερα χρόνια, προσφέροντας ανεκτίμητες πληροφορίες για τον γιγαντιαίο πλανήτη και τους δορυφόρους του.\nΤο προηγούμενο σκάφος που είχε φτάσει στον Πλούτωνα, πολύ μακρύτερα από τον Δία, ήταν το New Horizons, και χρειάστηκε 9 χρόνια για να φτάσει εκεί.\nΑν υποθέσουμε όμως ότι οι επιστημονικές ομάδες των ιερατείων έστελναν το Juno στον Gliese 667C c, θα χρειαζόταν 99.086 χρόνια για να φτάσει. Γι’ αυτό και δεν πρόκειται να στείλουν ποτέ ο,τιδήποτε μ’ αυτές τις ταχύτητες, αλλά θα κάνουν κάτι άλλο.\nΗ λύση βρίσκεται κάπου που οι περισσότεροι άνθρωποι είναι αδύνατον να υποπτευθούν.\nΟ αποτελεσματικότερος τρόπος υπερφωτεινών ταχυτήτων που έχουν προταθεί μέχρι σήμερα από τους επιστήμονες, είναι γεωμετρικός.\nΗ υπερφωτεινή ταχύτητα θα επιτευχθεί μέσω της στρέβλωσης του χώρου (warp drive), που διατύπωσε το 1994 ο Μεξικανός θεωρητικός φυσικός Μιγκέλ Αλκουμπιέρε (Miguel Alcubierre), που εμπνεύστηκε από τον …Πόλεμο των Άστρων που έβλεπε ως παιδί στον κινηματογράφο.\nΠράγματι, το 1994, όταν ο Αλκουμπιέρε ήταν ακόμα μεταδιδακτορικός φοιτητής, δημοσίευσε στην επιστημονική επιθεώρηση Classical and Quantum Gravity μία διατριβή με τίτλο Τhe warp drive: hyperfast travel within general relativity (Κίνηση μέσω στρέβλωσης: υπερταχύ ταξίδι μέσω Γενικής Σχετικότητας) και έγινε αμέσως διάσημος.\nΠοιο ήταν το κατόρθωμά του; Το ότι περιέγραψε μαθηματικά μία μέθοδο με την οποία ο χώρος μπροστά από ένα διαστημόπλοιο συμπιεζόταν υπερβολικά, ενώ ο χώρος πίσω του τεντωνόταν το ίδιο υπερβολικά, φροντίζοντας ώστε να μην παραβιάζονται οι εξισώσεις του Αϊνστάιν.\nΔεδομένου ότι ο Αϊνστάιν απέδειξε ότι η βαρύτητα δεν είναι παρά η γεωμετρική στρέβλωση του χωρόχρονου (και όχι απλώς του χώρου), ανάλογη με τη μάζα που έχει ένα αντικείμενο, η Γενική θεωρία της Σχετικότητας δεν περιγράφει παρά τη γεωμετρία του χωρόχρονου.\nAριστερά: άκαμπτος χώρος κατά τον Νεύτωνα. Δεξιά: ελαστικός χωρόχρονος κατά τον Αϊνστάιν.\nΚαι επειδή η βαρύτητα δεν είναι δύναμη, αλλά ιδιότητα του χώρου, δηλαδή καθαρή γεωμετρία, ο Αλκουμπιέρε επινόησε μια μέθοδο με την οποία ο χωρόχρονος θα στρεβλώνεται κατά το δοκούν, μ’ άλλα λόγια επινόησε έναν καθαρά γεωμετρικό χειρισμό του.\nΠροκειμένου να δει ο Αλκουμπιέρε πώς μπορεί να μοιάζει ένα στρεβλωμένο χωροχωρικό πεδίο για ένα διαστημόπλοιο, επεμβαίνοντας σ’ αυτή τη γεωμετρία, εργάστηκε με εξισώσεις που θα έβρισκαν λύση στην ιδέα της κίνησης μέσω αλλοίωσης του χωρόχρονου, ανεξαρτήτως αν κάτι τέτοιο ήταν πραγματοποιήσιμο ή αν απαιτούσε διαφορετικούς νόμους της φυσικής προκειμένου να πραγματοποιηθεί.\nΕυτυχώς, οι εξισώσεις πάνω στις οποίες εργάστηκε δεν ακύρωναν τελικά τις εξισώσεις του Αϊνστάιν. Ιδού λοιπόν ο τρόπος με τον οποίο τα ιερατεία της εξουσίας θα μπορούσαν να αλλοιώσουν το χωρόχρονο:\nΠαίρνουν ένα διαστημόπλοιο και δημιουργούν γύρω του μία ξεχωριστή φούσκα χώρου. Αν με κάποιο τρόπο συμπτύξουν τον χώρο που βρίσκεται μπροστά του και τεντώσουν αυτόν που βρίσκεται πίσω του, τότε μπορούν να μετακινούν αυτή τη φούσκα – φυσαλίδα μαζί με το διαστημόπλοιό τους.\nΗ κίνηση αυτή είναι το αντίστοιχο του να βρίσκεται κάποιος πάνω σε μια ιστιοσανίδα και να πλανάρει στα κύματα.\nΥπερταχεία κίνηση μέσω στρέβλωσης του χωρόχρονου που τον ανορθώνει πίσω από το διαστημόπλοιο και τον βυθίζει μπροστά του.\nΌταν κάνουμε wind surfing και βρισκόμαστε πάνω σε μια ιστιοσανίδα, είμαστε «γατζωμένοι» πάνω της και προσαρμόζουμε τη στάση του σώματός μας ανάλογα με το πως η ιστιοσανίδα γλυστράει πάνω στα κύματα.\nΗ ιστιοσανίδα και όχι το σώμα μας είναι αυτή που πλανάρει και επιταχύνει χάρις στα κύματα. Αν ένα τεράστιο κύμα έλθει πίσω μας, η ιστιοσανίδα θα το καβαλήσει και θα επιταχύνει τρομερά, και μαζί της κι εμείς.\nΤο κλειδί όμως για την υπερφωτεινή ταχύτητα είναι η γνώση ότι ο περιορισμός του ορίου της ταχύτητας του φωτός ισχύει μόνο για αντικείμενα που κινούνται μέσα στο χώρο, και όχι για τη ταχύτητα με την οποία κινείται ο ίδιος ο χώρος.\nΔιότι ο ίδιος ο χώρος μπορεί να κινείται με οποιαδήποτε ταχύτητα. Κατά συνέπειαν, η γεωμετρική λύση του Αλκουμπιέρε, αυτή η φούσκα του χωρόχρονου, μπορεί να κινηθεί με οποιαδήποτε επιθυμητή ταχύτητα, ακόμα και εκατομμύρια φορές πιο γρήγορα από την ταχύτητα του φωτός, ενώ το διαστημόπλοιο των εκλεκτών και οι ίδιοι θα παραμένουν ακίνητοι.\nΟ Αλκουμπιέρε, εμπνευσμένος από ταινίες επιστημονικής φαντασίας που έκρυβαν ανέκαθεν προηγμένες επιστημονικές γνώσεις, συνέλαβε μια γεωμετρία που επιτρέπει πτυχώσεις στον χώρο, ώστε ένα διαστημόπλοιο να μπορεί μέσω ενός κινητήρα ηλεκτρομαγνητικών παλμών (EMdrive) να αναγκάζει τον χώρο πάνω στον οποίο στηρίζεται, να πάλλεται, ωθώντας το προς την επιθυμητή κατεύθυνση με υπερφωτεινές ταχύτητες.\nΑπεικόνιση της φυσαλίδας του Αλκουμπιέρε μέσα στην οποία μεταφέρεται το διαστημόπλοιο, ενώ η ίδια παραμένει αναλλοίωτη, έχοντας την ικανότητα να συμπιέζει το ελαστικό «ύφασμα» του χώρου μπροστά της και να το ξεχειλώνει πίσω της.\nΜα μπορεί ο χώρος να συμπεριφέρεται κατ’ αυτόν τον τρόπο; Βεβαίως και μπορεί.\nΣύμφωνα με τη Γενική Θεωρία της Σχετικότητας ο χώρος είναι σαν ένα ελαστικό ύφασμα. Ο χώρος μπορεί να λυγίζει, να «κρεμάει», να διπλώνει, να μαζεύει, να τεντώνεται και να ξεχειλώνει εντελώς.\nΟι γαλαξίες δεν κινούνται τοπικά. Ο χώρος ανάμεσα σε μας και στους γαλαξίες διαστέλλεται. Μάλιστα δε στα όρια του ορατού μας σύμπαντος ο χώρος διαστέλλεται με ταχύτητες μεγαλύτερες του φωτός, ώστε οι πιο αρχαίοι γαλαξίες παύουν να γίνονται ορατοί.\nΣτρέβλωση χωρόχρονου γύρω από τη Γη και τη Σελήνη.\nΗ κίνηση μέσω στρέβλωσης του χωρόχρονου του Αλκουμπιέρε αποτελεί έναν τρόπο υπερφωτεινής μετακίνησης, εκείνο το είδος φούσκας που είδαμε πως είναι εφικτό να εφαρμοστεί γύρω από ένα διαστημόπλοιο, και που είναι ανάλογο με το να μεταφέρεστε πάνω σε μια ιστιοσανίδα.\nΤο διαστημόπλοιο παραμένει ακίνητο μέσα στη φυσαλίδα του, οπότε δεν παραβιάζονται οι νόμοι του Αϊνστάιν. Αυτή που κινείται είναι μόνο η φούσκα του χώρου, μεταφερόμενη από ένα είδος κύματος που προκαλεί μια μηχανή μέσω ηλεκτρομαγνητικών παλμών.\nΕκπληκτικό; Απ’ ό,τι φαίνεται, ναι.\nΜια από τις καλύτερες αναπαραστάσεις της κίνησης μέσω στρέβλωσης χώρου του Αλκουμπιέρε που δείχνει τη συστολή του χώρου που καταβυθίζεται μπροστά από το διαστημόπλοιο και τη διαστολή πίσω του, καθώς ανυψώνεται.\nΟ χώρος μπορεί μεν να κάνει όποιες κινήσεις θέλει από μόνος του, σαν να είναι ζωντανή οντότητα −μια ιδιότητα που άλλωστε γνώριζαν τα αρχαία ελληνικά, βαβυλωνιακά και αιγυπτιακά ιερατεία, οι Έλληνες πυθαγόρειοι προσωκρατικοί φιλόσοφοι, ο Πλάτωνας, οι νεοπλατωνικοί φιλόσοφοι, οι αλχημιστές, οι ερμητιστές, τα ναϊτικά τάγματα, οι καμπαλιστές μύστες και έκτοτε όλες οι μυστικές αδελφότητες που ασχολούνται εμμονικά με τις διαστάσεις του χώρου− αλλά μέχρι το σημείο να τον αναγκάσουν άλλοι να κινείται όποτε, και όπως θέλουν, ο δρόμος είναι σπαρμένος με εμπόδια.\nΠροφανώς για να έχει επιβιώσει η γνώση αυτή επί γενεές γενεών, η τεχνολογία χειραγώγησης του χώρου υπήρχε στο απώτατο παρελθόν, ωστόσο χάθηκαν τα μέσα υλοποίησής της και κάποιοι προσπαθούν σήμερα να τα ανακατασκευάσουν με κάθε κόστος.\nΔιότι το μεγαλύτερο πρόβλημα για να αλλοιωθεί ο χώρος τοπικά, είναι ότι απαιτείται τεράστια μάζα, όπου η ενέργειά της αντιπροσωπεύεται από την εξίσωση: Ε= mc2 (δηλαδή: η ενέργεια Ε ισούται με τη μάζα m επί την ταχύτητα του φωτός c2 στο τετράγωνο) πολύ πυκνά συγκεντρωμένη γύρω από ένα διαστημόπλοιο.\nΕδώ πρέπει όμως να πούμε ότι δεν πρόκειται για κοινή μάζα και κοινή ενέργεια. Μιλάμε για αρνητική μάζα και αρνητική ενέργεια που αντιπροσωπεύεται πλέον από την παρακάτω εξίσωση: −Ε= −mc2\nΔιότι για να δημιουργηθεί στη οπίσθια μεριά του διαστημοπλοίου διαστολή του χώρου απαιτείται αρνητική ύλη που είναι γνωστή και ως «εξωτική» ύλη, που θεωρητικά έχει αρνητική βαρύτητα.\nΕπισημαίνουμε ότι δεν πρέπει να γίνεται σύγχυση της αρνητικής ύλης με την αντι-ύλη, διότι η αντι-ύλη δεν έχει αρνητική βαρύτητα, αλλά θετική. Η αντι-ύλη υπάρχει. Αλλά μια αντιβαρυτική, αρνητική ύλη, είναι κάτι εντελώς διαφορετικό και ουδέποτε διαπιστώθηκε πειραματικά η ύπαρξή της.\nΦανταστείτε κάτι που ζυγίζει σαν ένα αρνητικό κιλό. Μπορεί να υπάρχει κάτι τέτοιο στη φύση και τι σημαίνει; Υποκαταστήστε την αντίστοιχη ενέργεια της αρνητικής ύλης με αρνητική ενέργεια. Τι μπορεί να είναι αυτή η αρνητική ενέργεια;\nΜιλάμε για μια ενέργεια με τιμή μικρότερη από μηδέν, που θεωρητικά δημιουργεί αντιβαρύτητα και επιτρέπει στον κάτοχό της να χειριστεί τον χωρόχρονο.\nΠροσομοίωση ανόρθωσης και βύθισης του χωρόχρονου μέσω ταλαντωτών σχήματος τόρου.\nΗ αντιβαρύτητα ποτέ δεν έγινε ορατή στο εργαστήριο και ποτέ δεν παρατηρήθηκε στη φύση. Δεν υπάρχει καμμία γνωστή μορφή ενέργειας που να μπορεί να παράγει αντιβαρύτητα ή αρνητική μάζα.\nΓι’ αυτό και ο Αλκουμπιέρε στην αρχή των ερευνών του χαρακτήρισε τα συμπεράσματα στα οποία οδηγήθηκε ως «άνευ νοήματος». Εντούτοις, η αντιβαρύτητα, η αρνητική μάζα και η αρνητική ενέργεια δεν απαγορεύονται από τις εξισώσεις του Αϊνστάιν οπότε κάποτε μπορεί να δημιουργηθούν.\nΦαίνεται ότι κάποιοι το πέτυχαν ήδη επίσημα, έστω και σε πειραματικό, μικροσκοπικό στάδιο. Ανεπίσημα άραγε;\nΟι έρευνες της NASA\nΔυτικοί στρατιωτικοί οργανισμοί όπως η DARPA και διαστημικοί όπως η NASA και ο ESA (Ευρωπαϊκός Οργανισμός Διαστήματος) είναι γνωστό ότι παρασύρονται σε χρηματοδοτήσεις επιτηδείων που συχνά δεν καταλήγουν πουθενά και κατασπαταλούν δημόσιο χρήμα.\nΠολλά σχέδια αποτελούν μαύρη τρύπα για τα δημόσια έσοδα, όπως το πρόγραμμα Space Shuttle ή οι δήθεν επανδρωμένες αποστολές στον Άρη, ή στρατιωτικές κατασκοπευτικές αποστολές γύρω από τον πλανήτη μας, που καθόλου δεν αφορούν διαστημικές δράσεις.\nΩστόσο, η ομάδα της NASA που λέγεται Advanced Propulsion Team και είναι γνωστή στους σχετικούς επιστημονικούς κύκλους με το όνομα Eagleworks Laboratories, εργάζεται ήδη πάνω στο θέμα της στρέβλωσης του χώρου και έχει φτιάξει μια προσομοίωση υπολογιστή πάνω σε αυτό που θα έμοιαζε ένα διαστημόπλοιο που θα κινείτο μέσω στρέβλωσης χώρου. Μάλιστα δε το υποθετικό διαστημόπλοιο ονομάστηκε IXS Enterprise.\nΔιαφημιστικό της ομάδας Eagleworks Laboratories της NASA.\nΔυστυχώς αρχικά η μέθοδος Αλκουμπιέρε απαιτούσε υπερβολικά πολλή αρνητική ενέργεια και μάζα. Κάπου υπήρχαν λάθος υπολογισμοί.\nΩστόσο, μεταγενέστερες εργασίες πάνω στις εξισώσεις του Αλκουμπιέρε από τον Χάρολντ «Σόνι» Γουάιτ (Harold «Sonny» White), καθηγητή φυσικής και μηχανικής του Διαστημικού Κέντρου Λύντον Τζόνσον των ΗΠΑ, κατάφεραν να μειώσουν τη μάζα της σκοτεινής ύλης που απαιτείτο, από ένα αντικείμενο στο μέγεθος του …πλανήτη Δία, μόλις στα 500 κιλά.\nΠάλι όμως η απαιτούμενη ενέργεια αντιπροσώπευε 1.5 εκατομμύριο βόμβες Χιροσίμας, αλλά το εγχείρημα άρχισε να μπαίνει πάνω σε μια πιο χειροπιαστή βάση που μπορεί να εισαχθεί στα πλαίσια του εφικτού.\nΗ ουσία είναι μία: μπόρεσε η μηχανή του Αλκουμπιέρε από το στάδιο του «άνευ νοήματος» να φτάσει το στάδιο του εφικτού ή μήπως όχι ακόμα;\nΗ ομάδα της NASA αφενός μεν άλλαξε το σχήμα της στρέβλωσης της φυσαλίδας γύρω από το διαστημόπλοιο, και το μετέτρεψε σε σχήμα τόρου (δακτυλίου), και αφετέρου δε ταλάντωσε το αρνητικό ενεργειακό πεδίο.\nΤο σχήμα τόρου απαιτείται για να δημιουργηθεί ένα πεδίο αρνητικής ενέργειας γύρω από το διαστημόπλοιο, και όχι μόνο πίσω του. Γι’ αυτό και το πειραματικό διαστημικό όχημα της προσομοίωσης του υπολογιστή το περικλείει από δύο σημεία και όχι μόνο από ένα.\nΛεπτομερής αναπαράσταση του υποθετικού διαστημόπλοιου IXS Enterprise περιβαλλόμενου από ταλαντωτές σε σχήμα τόρου.\nΟι θεωρητικοί υπολογισμοί του δόκτορος Γουάιτ απέδειξαν μαθηματικά ότι ένα διαστημόπλοιο διαμέτρου μόλις δέκα μέτρων μπορούσε να ταξιδέψει με ταχύτητα δέκα φορές μεγαλύτερη από του φωτός.\nΗ πρώτη δοκιμή σε πολύ μικρή κλίμακα έγινε το 2013 και απέδειξε ότι ο χωρόχρονος είναι δυνατόν να χειριστεί μέσω της θεωρίας του Αλκουμπιέρε δημιουργώντας συνθήκες παρόμοιες με αυτές που κινούν τη διαστολή του σύμπαντος.\nΜεταγενέστερες δε δοκιμές από άλλες ομάδες απέδειξαν ότι αν κατασκευαστεί μια τέτοια συσκευή, το ταξίδι ως τον πλανήτη Άρη θα χρειάζεται μόνο τρεις μέρες, αντί για έξι μήνες.\nMήπως τελικά η ΝΑSA, o ESA, και προφανώς και οι Ρώσοι σέρνονται σε αμφίβολα προγράμματα που απορροφούν πακτωλούς χρημάτων εξ αιτίας των ερευνών της …Κίνας πάνω στη σκοτεινή ενέργεια και σε άλλες άγνωστες έρευνες;\nMόνο για το 2020 ο ΕSA κόστισε στα κράτη μέλη της ΕΕ 6.68 δισεκατομμύρια ευρώ. Aπ’ αυτά η πτωχευμένη Ελλάς συνεισέφερε 20,6 εκατομμύρια…\nΗ συνεχής διαστολή του σύμπαντος αποδίδεται στη λεγόμενη σκοτεινή ενέργεια, που ελλείψει άλλου ορισμού την ονομάζουμε σκοτεινή, επειδή δεν είναι ορατή, όπως και η σκοτεινή ύλη, της οποίας η ύπαρξη έχει επιβεβαιωθεί μόνο μαθηματικά.\nΕπίσημα, δεν έχουμε ιδέα τι μπορεί να είναι αυτή η ενέργεια που προκαλεί τέτοια διαστολή, γιατί υπάρχει και από πού προέρχεται. Ωστόσο, το σύμπαν μας αποτελείται μόνο κατά 5% από κανονική ύλη, ενώ κατά 27% από σκοτεινή ύλη και κατά 68% από σκοτεινή ενέργεια η οποία σπρώχνει το χώρο αντίθετα από τη βαρύτητα, δηλαδή προς τη διαστολή του.\nΤα ιερατεία της εξουσίας λένε ότι χρειάζονται αυτήν ακριβώς την ενέργεια για να αλλοιώσουν τον χώρο γύρω από το διαστημόπλοιό τους. Αν μπορέσουν να τη χειραγωγήσουν, θα κατέχουν ένα δυναμικό απεριόριστου ενεργειακού ανεφοδιασμού για διαστρικά ταξίδια.\nΓι’ αυτόν ακριβώς το λόγο όχι μόνο όλα τα πειράματα του CERN στην Ελβετία περιστρέφονται γύρω από την έρευνα της φύσης της σκοτεινής ενέργειας, αλλά και όλων των ερευνητικών οργανισμών των μεγάλων χωρών του κόσμου και κυρίως της Κίνας.\nΝα λοιπόν γιατί τα χρήματα από τη ληστεία της μεσαίας τάξης δαπανώνται περισσότερο για την έρευνα της σκοτεινής ενέργειας και των ταξιδιών στον Άρη, παρά για τη παιδεία, τη καταπολέμηση της φτώχειας, των κοινωνικών ανισοτήτων, του καρκίνου και άλλων ασθενειών που ακόμα θερίζουν την ανθρωπότητα.\nΤα ιερατεία της εξουσίας ανέκαθεν μισούσαν τους ανθρώπους εφόσον δεν λογίζουν εαυτούς ως ανθρώπινο κοπάδι, αλλά ως Άρχοντες.\nΗ Ιστορία όμως έχει δείξει ότι μέχρι τη μεταφορά των εξισώσεων σε χειροπιαστή πραγματικότητα, μεσολαβεί αρκετός χρόνος. Από τη διατύπωση τη εξίσωσης του Αϊνστάιν E=mc2 μέχρι τη ρίψη της πρώτης ατομικής βόμβας χρειάστηκαν 40 χρόνια. Από το 1994 που ο Αλκουμπιέρε διατύπωσε τη θεωρία του μέχρι σήμερα, οι έρευνες για τη στρέβλωση του χώρου κινήθηκαν από το αδύνατον στο εφικτό.\nΜε βάση όμως την εκθετική ανάπτυξη της τεχνολογίας των τελευταίων ετών, τα επόμενα χρόνια υπάρχουν πολύ μεγάλες πιθανότητες να περάσουν κάποιοι από το εφικτό στο πραγματικό και τα διαστρικά ταξίδια να γίνουν πραγματικότητα.\nΗ τελευταία επικαιροποιημένη έρευνα που έχει τίτλο Introducing Physical Warp Drives δημοσιεύτηκε μόλις τον Σεπτέμβριο του 2020 από τους Αλεξέι Μπόμπρικ (Alexey Bobrick) και Τζιάνι Μαρτίρε (Gianni Martire) του Advanced Propulsion Laboratory at Applied Physics της Νέας Υόρκης και είναι πολύ ελπιδοφόρα για τα ιερατεία της εξουσίας.\nΊσως γι’ αυτό ο Έλον Μασκ έχει δηλώσει ότι μέχρι το 2060 η αποικία του πλανήτη Άρη θα έχει τουλάχιστον ένα εκατομμύριο αποίκους, αν δεν το έκανε για να τραβήξει τους πλούσιους επενδυτές από το ανταγωνιστικό διαστημικό πρόγραμμα Blue Origin του Τζεφ Μπέζος που προβλέπει κι αυτό εκατομμύρια αποίκους στον Άρη στο άμεσο μέλλον.\nΜήπως λοιπόν εκτός από χρηματοδοτήσεις που γίνονται εύκολα αποδεκτές από τους πολίτες, όπως για τα προγράμματα Dart της NASA και Hera (στο οποίο ο ESA το 2019 δεσμεύτηκε να δαπανήσει 200 εκατ. ευρώ) που αφορούν προστασία από πτώση αστεροειδούς μέσω αλλαγής τροχιάς του και από ηλιακές εκλάμψεις που θα κατέστρεφαν τα ηλεκτρικά δίκτυα, καθώς και για τη περισυλλογή των παλαιών δορυφόρων και την αντικατάστασή τους από νέους, υπάρχουν και τα λεγόμενα Μαύρα Ταμεία που επίσημα αναγράφονται στους κρατικούς προϋπολογισμούς ως Άλλες Δράσεις, αλλά ποτέ δεν ανακοινώνεται τι περιλαμβάνουν, ενώ αφορούν σχέδια χειραγώγησης της σκοτεινής ενέργειας;\nΤη στιγμή που ο OOΣΑ (Οργανισμός Οικονομικής Συνεργασίας και Ανάπτυξης) αναφέρει ότι μόνο μέχρι τον Σεπτέμβριο του 2020 είχαν χαθεί παγκοσμίως 500 εκατομμύρια θέσεις εργασίας από τις οποίες το 40% δεν θα επανέλθει ποτέ, γιατί οι κυβερνήσεις επιμένουν να χρηματοδοτούν τέτοιου είδους έρευνες;\nΠροφανώς διότι η χώρα – νικητής της κούρσας για τη κατάκτηση του διαστήματος, η χώρα κυρίαρχος των μετανθρωπιστικών τεχνολογιών, θα κυριαρχήσει και στρατιωτικά πάνω στις υπόλοιπες.\nΚαι προφανώς αυτή η χώρα είναι τελικά η Κίνα, η μόνη χώρα από τις 20 πιο ισχυρές του κόσμου, που το 2020 όχι μόνο δεν έχασε από τη κρίση του κορωνοϊού, αλλά κέρδισε και 1,8% ανάπτυξη και το 2021 θα βγει η περισσότερο κερδισμένη από όλες.\nΓράφημα του ΟΟΣΑ που δείχνει τις απώλειες των 20 οικονομιών των ισχυρών χωρών (αριστερά με κόκκινο χρώμα) το 2020 και την αναμενόμενη ανάπτυξή τους το 2021 (δεξιά, με πράσινο χρώμα). Η Κίνα θα είναι η περισσότερο κερδισμένη απ’ όλες, ενώ κάποιες όπως η Γαλλία, η Ιταλία, η Αργεντινή και η Νότιος Αφρική, θα γονατίσουν. Όλα αυτά βέβαια υπό μία προϋπόθεση: ότι οι καραντίνες δεν θα συνεχιστούν σε εθνικό επίπεδο το 2021. Στοιχεία: Σεπτέμβριος 2020.\nΜήπως λοιπόν η Κίνα μαζί με τις ΗΠΑ, (όπου οι Κινέζοι αξιωματούχοι έχουν πλέον μεγάλη διείσδυση στην αμερικανική πολιτική), υποχρεώνουν και όλες τις άλλες σε μια τρελή κούρσα διαστημικών-στρατιωτικών προγραμμάτων, ενώ οι λαοί τους πεινούν;\nΜήπως γιατί όποιος πετύχει γρήγορα διαπλανητικά ταξίδια θα εξορύξει πρώτος τις σπάνιες γαίες που του λείπουν και άλλα πολύτιμα μέταλλα, υποδουλώνοντας όλους τους άλλους;\nΜήπως γιατί όποιος καταφέρει να φτάσει σε άλλο ηλιακό σύστημα θα έχει ασύλληπτο πλεονέκτημα πάνω στους υπόλοιπους;\nΠοιος τελικά σέρνει ποιον σ’ αυτόν τον θανατηφόρο αγώνα δρόμου;\nΔυστυχώς, από την εποχή της ελληνικής Τιτανομαχίας, της Ατλαντίδας, της ινδικής Μαχαμπαράτα, του κατακλυσμού, και των Σοδόμων και των Γομόρων που υποκρύπτουν μεγάλους πολέμους −ακόμα και πυρηνικούς− που συνέβησαν την προϊστορική εποχή, η ανθρωπότητα δεν έχει κάνει απολύτως καμμία πνευματική πρόοδο.\nΕνώ το μεγαλύτερο μέρος της εξακολουθεί να υποφέρει από πείνα, θανατηφόρες ασθένειες, και να επιβιώνει κάτω από το όριο της φτώχειας, οι σκιώδεις άρχοντες αυτού του κόσμου ψάχνουν μανιωδώς να χειραγωγήσουν τη σκοτεινή ενέργεια που θα προσφέρει τη περιπόθητη στρατιωτική ισχύ στον νικητή.\nΚαι αυτή, κατά τη ψυχρή και μισανθρωπική κοσμοθεώρησή τους, αξίζει τη δήμευση όλων των οικονομικών πόρων με τους οποίους θα σώζονταν εκατομμύρια ανθρώπινες ζωές.\nΤα ιερατεία της εξουσίας βλέπουν την ανθρώπινη ζωή σαν κάτι που υπάρχει μόνο για να υπηρετεί αποκλειστικά τα δικά τους συμφέροντα. Όταν κρίνουν ότι δεν τη χρειάζονται, νομίζουν ότι δικαιούνται να την εξολοθρεύσουν.\nΠοιος θα τα σταματήσει; Ποια δύναμη θα βάλει ένα τέλος στη θανάσιμη δίνη στην οποία έχουμε εισέλθει; Ποιος θα ελευθερώσει την ανθρωπότητα από τη νοσηρή μαύρη τρύπα που την έχουν ρίξει;\nΜα εμείς οι ίδιοι, μέσω της ανόρθωσης της πνευματικότητάς μας και της μετάβασης από τη κατάσταση της ύπνωσης στη κατάσταση της ενσυνείδησης. Ο πόλεμος αυτός είναι πάνω απ’ όλα πνευματικός.\nΗ ξέφρενη κούρσα των θανατηφόρων στρατιωτικών εξοπλισμών που πληρώνουν οι λαοί με τη ζωή τους και που καλύπτονται πίσω από την ετικέτα των δήθεν επιστημονικών διαστημικών ερευνών, αναπόφευκτα δεν πρόκειται να σταματήσει παρά μόνο μετά από τη σύλληψη και τη παραδειγματική τιμωρία των πραξικοπηματιών – συνωμοτών για εγκλήματα κατά της ανθρωπότητας, διαφορετικά μετά από έναν μεγάλο πόλεμο, μέχρι να ξεκινήσει ο …επόμενος.\nWarp speed could be possible in 100 years\nNASA ‘pushing physics boundaries’ with ‘faster than lightspeed’ spacecraft design\nESA Science & Technology – Euclid\nDEEP IN Directed Energy Propulsion for Interstellar Exploration | NASA\nThe future of the human race will be built on our ability to reach additional habitable planets\nΗ διαστολή του σύμπαντος και το παράδοξο του Όλμπερς\nΠαντελής Μαργέτης 3 Ιανουαρίου 2021 @ 18:50\nΠολύ ενδιαφέρον άρθρο, όπως και όλα όσα έχετε γράψει μέχρι τώρα.\nΜε επιστημονική βάση και «μαθηματικό υπόβαθρο», από μεριάς των ελίτ.\nΟπωσδήποτε «αυτοί» δεν κάνουν τίποτε στην τύχη, αλλά χρησιμοποιούν την συσσωρευμένη ανθρώπινη γνώση και επιστήμη ακόμα και για πράγματα που στην αρχή φαίνονται αδύνατα.\nΌμως, εγώ προσωπικά, έχω την γνώμη, ότι κατά βάθος, (όσο και αν θα επιθυμούσαν το αντίθετο), πιστεύουν και αυτοί ενδόμυχα, κατανοούν τέλος πάντων, ότι «ΑΥΤΑ ΤΑ ΠΡΑΓΜΑΤΑ ΔΕΝ ΓΙΝΟΝΤΑΙ».\nΚαι από ένα σημείο και μετά, οι πρωτοπόροι της τεχνολογίας, βλέπε Έλον Μασκ καθώς και οι άλλοι της Κρυογονικής, πουλάνε το παραμύθι τους και: «Όσα αρπάξουνε».\nΚαι από πίσω τους ακολουθούν οι κυβερνήσεις και σου λένε: «Αφού το λέει ο τάδε γκουρού, έτσι θα είναι. Αφού λέει ο Μπιλ Γκέιτς ότι πρέπει να εμβολιαστεί όλη η ανθρωπότητα, αυτό πρέπει να κάνουμε.» κλπ κλπ.\nΆλλωστε ο απώτερος σκοπός των μυστικών οργανώσεων και της υπερελίτ, είναι η εγκαθίδρυση παγκόσμιας κυριαρχίας «ΕΠΙ ΤΗΣ ΓΗΣ», και η «στέψη» του «Μονοκράτορος» στην Σιών.\nΌλα τα άλλα είναι για να μας έχουνε να ασχολούμαστε και να βλέπουμε ωραία και επιμορφωτικά βίντεο στο γιουτιούμπ και να γράφουμε και να διαβάζουμε «ψαγμένα άρθρα».\nΤους πόρους που κλέβουν από την παγκόσμια ανθρωπότητα είναι για να τους κάνουν στρατιωτική ισχύ για να επιβληθούν τελικά στον «κουζουλό» της Αγίας Ρωσίας που τους χάλασε τα σχέδια.\nΓι’ αυτό τον σκοπό θα προσεταιριστούν τελικά τους Κινέζους.\nΧρυσούλα Μπουκουβάλα 4 Ιανουαρίου 2021 @ 09:39\nΑυτό έχει ήδη γίνει.\nΤΙΜΟΣ 3 Ιανουαρίου 2021 @ 21:27\nαντωνης 6 Ιανουαρίου 2021 @ 17:38\nαν θελουν να φυγουν απο την γη ας ξεκουμπιστουν να φυγουν αν μπορουν,οποτε εμας γιατι πρεπει να μας τυρανανε αφου θελουν να φυγουν?\nΧρυσούλα Μπουκουβάλα 6 Ιανουαρίου 2021 @ 19:52\nΓιατί χρειάζονται τη περιουσία όλων για να το κάνουν αυτό αν υποθέσουμε ότι υπάρχει κίνδυνος (που όπως έγραψα δεν υπάρχει), αλλά βασικά γιατί θέλουν να εξολοθεύσουν την ανθρωπότητα που τη θεωρούν μίασμα και «καρκίνο της Γης» όπως είχε πει παλαιότερα και ο πρίγκηπας Φίλιππος…\nΣταμάτης Βλάχος 8 Ιανουαρίου 2021 @ 12:03\nΠολύ ενδιαφέρον το άρθρο αλλά και το αντικείμενο που πραγματεύεται. Σχετικά όμως με την σκοτεινή ενέργεια και την σκοτεινή ύλη Έλλην φυσικός έχει αποδείξει ότι στην ουσία δεν υφίσταται διότι τα κοσμολογικά μοντέλα που έχουν χρησιμοποιηθεί μέχρι τώρα δεν έχουν λάβει υπόψιν τους την περιστροφή του σύμπαντος (universe) παρά μόνο την διαστολή του.\nΒλέπε π.χ. (arXiv.org/abs/astro-ph/0511839) 10.TWO COSMOLOGICAL MODELS revised (2) στα Αγγλικά και https://chaliasosegrdot.wordpress.com/h4-plethorismos-skoteine-yle/ απλουστευμένο στα Ελληνικά.\nΆλλα σχετικά άρθρα στο πεδίο της κοσμολογίας στο : https://chaliasosegrdot.wordpress.com/\nΧρυσούλα Μπουκουβάλα 10 Ιανουαρίου 2021 @ 09:57\nΈχω στείλει μέιλ στον κύριο Χαλιάσο αλλά δεν έλαβα απάντηση. Το ιστολόγιο που μου στείλατε δεν έχει ενεργούς συνδέσμους και είναι μάλλον μόνο για επιστήμονες με εγγραφή.\nΩστόσο, πέραν κάποιων επιστημονικών δημοσιεύσεων, δεν έχω βρει κανένα άρθρο σε ΜΜΕ για μια τόσο μεγάλη ανακάλυψη που αποδεικνύει το περιστρεφόμενο σύμπαν και την ανυπαρξία της σκοτεινής ενέργειας. Γιατί άραγε; Να φανταστώ γιατί δεν συμφέρει κάποιους;…\nΠάντως, σας ευχαριστώ πολύ για την ενημέρωση.\nΑΝΔΡΕΑΣ 11 Ιανουαρίου 2021 @ 20:52\nΕιδα αρκετα απο το blog του κου Ε. Χαλιασου αλλα ενα μου αρεσε ιδαιτερα:\nΧρυσούλα Μπουκουβάλα 14 Ιανουαρίου 2021 @ 09:57\nΤο διάβασα και σας ευχαριστώ που το στείλατε. Εξαιρετικό, αν και τα σημεία με τις εξισώσεις είναι ακατάληπτα από το ευρύ κοινό. Ωστόσο, αυτό που αποδεικνύει είναι σαφές: η δημιουργία του έλλογου ανθρώπου με βάση την ηλικία του σύμπαντος, αποκλείεται να είναι προϊόν εξελικτικής διαδικασίας, διότι η ηλικία του σύμπαντός μας είναι συντριπτικά μικρότερη απ’ αυτήν που απαιτείται μαθηματικά με βάση τη θεωρία των πιθανοτήτων.\nΣταμάτης Βλάχος 11 Ιανουαρίου 2021 @ 13:56\nΔυστυχώς ο κ. Χαλιάσος έφυγε πρόσφατα από την ζωή (Δεκέμβριος 2020). Έχετε απόλυτα δίκαιο για τις μελέτες του γύρω από το θέμα αυτό και όχι μόνο.\nΈγκυρα επιστημονικά περιοδικά (scientific journals) Ευρώπης και Αμερικής αρνήθηκαν να τις δημοσιεύσουν και φυσικά τα αντίστοιχα Ελληνικά. Σίγουρα δεν συμφέρει κάποιους.\nΗ μελέτες του στην κοσμολογία δημοσιεύθηκαν μόνο στο arXiv.org νομίζω του πανεπιστημίου Cornell. Η συγκεκριμένη “ Two cosmological models, the age of Universe, and dark energy” βρίσκεται στον σύνδεσμο arXiv:astro-ph/0511839v2. Επίσης και στην δική του ιστοσελίδα βάζοντας D3 στο κουτάκι Search… Είναι λίγο δύσχρηστο αλλά δουλεύει.\nΗ δουλειά του π.χ. στο πεδίο της φυσικής του πλάσματος (Magnetohydrodynamics-MHD) δημοσιεύθηκε εν μέρει από το “Communications in Theoretical Physics” της Κίνας.\nΒλέπε https://iopscience.iop.org/article/10.1088/0253-6102/40/1/101/meta. Επίσης πολύ ενδιαφέρον έχουν οι μελέτες του γύρο από την ενοποίηση των θεωριών της φυσικής, κβαντική βαρύτητα και πολλά άλλα.\nΕλπίζω κάποια μέρα κάποιοι επιστήμονες φυσικοί να ερευνήσουν τις μελέτες του κ. Χαλιάσου.\nΧρυσούλα Μπουκουβάλα 11 Ιανουαρίου 2021 @ 14:24\nΛυπάμαι ειλικρινά που έφυγε. Το πιθανότερο είναι ότι είχε δίκιο, αλλά θάφτηκε γιατί ενοχλούσε. Όπως ο δύστυχος φυσικός Χιού Έβερετ ΙΙΙ (Hugh Everett ΙΙΙ) που το 1959 χλευάστηκε και τελικά πέθανε αργότερα από έμφραγμα από τη στενοχώρια του γιατί δεν αναγνωρίστηκε η ερμηνεία του για τη μη κατάρρευση της κυματοσυνάρτησης του Σρέτινγκερ και τους πολλούς κόσμους, αλλά σήμερα απ’ ό,τι φαίνεται δικαιώνεται.\nΌπως ο ιδιοφυής μαθηματικός Γκριγκόρι Πέρελμαν που απέδειξε πανηγυρικά την εικασία του Πουανκαρέ και ναι μεν δεν χλευάστηκε, αλλά αρνήθηκε να παραλάβει το μετάλλιο Φιλντς, το Νόμπελ των μαθηματικών, αξίας ενός εκατομμυρίου δολαρίων, λέγοντας: «τι να το κάνω, αφού ξέρω να κυβερνήσω το σύμπαν» δηλώνοντας απογοητευμένος από τη χαμηλή στάθμη των επιστημόνων. Μεγάλη μορφή.\nΩστόσο, και ο μέγας Κουρτ Γκέντελ είχε αποδείξει το περιστρεφόμενο σύμπαν, την ανυπαρξία του χρόνου και είχε προβλέψει τα ταξίδια στο χρόνο, κάτι που δεν είναι ευρέως γνωστό.\nΚάτι μου λέει ότι ο κύριος Χαλιάσος θα δικαιωθεί κάποτε, έστω και μετά θάνατον.\nΑΝΔΡΕΑΣ 11 Ιανουαρίου 2021 @ 19:22\nΣταμάτης Βλάχος 11 Ιανουαρίου 2021 @ 16:40\nΈτσι είναι όπως τα λέτε και όπως συνήθως συμβαίνει.\nΤο Ελληνικό κατεστημένο πάντως δεν του έδωσε την παραμικρή ευκαιρία στο Ελληνικό πανεπιστήμιο. Ενδιαφέρον θα είχαν και οι απόψεις του για την αντιστροφή του χρόνου οι οποίες όπως γράφει στο «Motion Backward in Time» δεν πρόλαβε να δημοσιεύσει.\nΑς ελπίσουμε, όπως είπατε, ότι κάποτε κάποιοι θα ενδιαφερθούν.\nΑΝΔΡΕΑΣ 17 Ιανουαρίου 2021 @ 23:06\nΕχει ενδιαφερον το πειραμα του και οι υποθεσεις του στο πειραμα με την τραπουλα ! ευφυΐες μυαλό !\nGRTE 17 Ιανουαρίου 2021 @ 19:14\nβεβαια δεν εχω γνωσεις πανω στο αντικειμενο αλλα εχω δυο αποριες που μου ηρθαν διαβαζοντας, αν θελετε μου απαντατε.\nπρωτον,γινεται θεωρητικα σε μια επερχομενη καταστροφη στη γη να την μετακινησουμε ακομα και πανω στη τροχια της για να γλιτωσουμε για παραδειγμα εναν κομητη;\nκαι δευτερον αν υπαρχει πιθανοτητα λυγιζοντας η τεντωνοντας το χωροχρονο να του προκαλεσουμε καποια ζημια η καποια μαυρη τρυπα;\nγιατι το φερνω στο μυαλο μου σαν ενα χαλι που δεν θα εχει την ιδια ελλαστικοτητα παντου και με αυτα που διαβαζω και ποσο εχει προχωρησει η τεχνολογια τιποτα δεν μου μοιαζει απιθανο.\nΧρυσούλα Μπουκουβάλα 22 Ιανουαρίου 2021 @ 15:54\nΑυτά θα σας τα απαντήσει ένας αστροφυσικός. Εννοείτε κομήτη ή μήπως μετεωρίτη;\nΑν είναι κομήτης, κάντε τη προσευχή σας και περιμένετε να πεθάνετε. Αν είναι μετεωρίτης μικρός, υπάρχει η τεχνολογία διάσπασης. Όσο για τη τροχιά της γης, προσωπικά δεν νομίζω ότι υπάρχει σήμερα η τεχνολογία να την αλλάξουμε, ακόμα και να ξέραμε, τι θα γινόταν με τις συνέπειες ενός τέτοιου εγχειρήματος;\nΔυνητικά μπορούν να γίνουν μαύρες τρύπες, αλλά μικροσκοπικές. Για μεγάλες δεν γνωρίζω, δεν είμαι μέσα στη NASA, στο CERN και στα κινέζικα εργαστήρια.\nThe Alley 18 Ιανουαρίου 2021 @ 13:28\nΤο εις ποιο σωματοειδές θα ευρίσκεται έκαστος ορίζεται από τον ίδιον.\nΟυδεμία ψυχή εις το εαυτής δεν επιλέγει να προβάλλεται για πολύ σε εξαιρετικά πυκνό γεωμετρικό τόπο.\nΌταν όμως αποφασίζει να αλλοιωθεί εις τέτοιον τόπον το κάνει μόνον για λόγους προσφοράς εις την υπηρεσία του αλύτου, και όχι για λόγους προσπορισμού συμφέροντος κατά την παραμονή της εις το πυκνόν.\nΜετά, και τελεί εν γνώσει εκάστης ψυχής το πότε, επαναλλοιώνεται αύτη, συνήθως καθ’ ολοκληρίαν μεθισταμένη.\nΣυμβαίνει όμως σε πυκνούς γεωμετρικούς τόπους, όπου αναπτύσσεται καταιγιστική μέριμνα, αποσκοπούσα στο να λησμονήσουμε τον λόγο της προβολής μας,κάποιες ενσωματωθείσες να αντικατασκευάζονται τόσο πολύ προς πεποιθήσεις στρεβλές, και να φτάνουν μάλιστα και στο σημείο να πρεσβεύουν ως ομάδες συμφέροντος\nτέτοια σχεδιάκια, σαν αυτό που εις το άρθρο σας αναφέρετε.\nΤο αστείο με πυκνό γεωμετρικό τόπο είναι ότι προκαλεί ψευδαίσθηση περί του ότι δήθεν αυτός είναι το σύμπαν, ιδίως εάν έχει να επιδείξει και αστέρες πολλούς.\nη Pugna μένεται.\nη Υσμινή αντέχει.\nη Αίσα συνέχει.\nΧρυσούλα Μπουκουβάλα 22 Ιανουαρίου 2021 @ 15:47\nΤο σύμπαν είναι πολύ μικρότερο απ’ όσο μας λένε επίσημα και όπως κάποιοι υποστηρίζουν, είναι δωδεκαεδρικό, γι’ αυτό μας εξαπατούν οι αντικατοπτρισμοί των ιδίων αστέρων. Έχουν γνώσιν οι φύλακες.\nΑΝΔΡΕΑΣ 28 Ιανουαρίου 2021 @ 23:28\nΜήπως απλά αντεγραψαν τους αρχαίους Έλληνες σοφούς, Αριστοτέλη, προσωκρατικούς και Πυθαγόρειους που έγραφαν και μιλούσαν για αιθέρα και για ταύτιση του σύμπαντος με το ισοδωδεκαεδρικό τέλειο στερεό ?\nΓιώργος 7 Απριλίου 2021 @ 23:50\nΕυχαριστώ για τις σκέψεις σας, απλά ξεκίνησα να διαβάζω απόψε το «μεγάλο σχέδιο » Hawkins και κατέληξα εδώ…\nΕξηγούνται πολλά, αν όχι όλα εδώ!\nZEO 23 Φεβρουαρίου 2022 @ 01:59\nΤΟ WARP DRIVE ΕΧΕΙ ΗΔΗ ΕΠΙΤΕΥΧΘΕΙ ΑΠΟ ΤΟ 1945, ΜΕ ΤΟ ΑΝΤΙΒΑΡΥΤΙΚΟ ΟΧΗΜΑ ΤΩΝ ΝΑΖΙ ΠΟΥ ΕΦΤΑΣΑΝ ΣTON ΠΛΑΝΗΤΗ ΑΡΙΩΝ ΣΤΟ ΣΥΣΤΗΜΑ ΤΟΥ ALDEBARAN. MΕΤΑΓΕΝΕΣΤΕΡΑ ΕΞΩΓΗΙΝΟΙ ΔΡΑΚΟΝΙΑΝΟΙ / ΔΑΙΜΟΝΕΣ ΕΔΩΣΑΝ ΤΗΝ ΤΕΧΝΟΛΟΓΙΑ ΣΕ ΑΜΕΡΙΚΑΝΟΥΣ, ΚΑΘΩΣ ΚΑΙ ΠΡΟΓΡΑΜΜΑΤΑ ΧΩΡΟΧΡΟΝΟΥ ΟΠΩΣ ΤΑΞΙΔΙΑ ΣΕ ΠΑΡΑΛΛΗΛΑ ΣΥΜΠΑΝΤΑ.\nΟΛΑ ΑΥΤΑ ΥΦΙΣΤΑΝΤΑΙ ΣΤΟN ΑΠΕΡΑΝΤΟ ΝΟΥ ΤΟΥ ΘΕΟΥ, ΚΑΙ ΟΠΩΣ ΛΕΕΙ Ο ΑΞΙΟΣΕΒΑΣΤΟΣ Κ. ΛΙΑΚΟΠΟΥΛΟΣ, Η ΠΡΑΓΜΑΤΙΚΟΤΗΤΑ ΞΕΠΕΡΝΑ ΤΗ … ΦΑΝΤΑΣΙΑ.\nΠΕΡΑΝ ΑΥΤΟΝΟΗΤΩΝ ΣΥΓΧΑΡΗΤΗΡΙΩΝ ΣΤΗΝ Κ. ΜΠΟΥΚΟYΒΑΛΑ ΚΑΙ ΦΥΣΙΚΑ ΣΕ ΟΛΟΥΣ ΤΟΥΣ ΖΩΝΤΑΝΟΥΣ ΚΑΙ ΚΕΚΟΙΜΗΜΕΝΟΥΣ ΕΠΙΣΤΗΜΟΝΕΣ ΠΟΥ ΕΔΩΣΑΝ ΤΗ ΖΩΗ ΤΟΥΣ ΓΙΑ ΤΗΝ ΑΛΗΘΕΙΑ, ΣΚΟΠΟΣ ΤΟΥ ΣΧΟΛΙΟΥ ΜΟΥ ΕΙΝΑΙ ΕΝΑΣ ΚΑΙ ΜΟΝΟΣ:\nΠΩΣ ΘΑ ΞΕΦΟΡΤΩΘΟΥΜΕ ΤΟ ΔΥΝΑΤΟ ΝΩΡΙΤΕΡΑ (ΕΓΓΥΗΜΕΝΑ ΜΕΤΑ ΤΟ Γ» ΠΑΓΚΟΣΜΙΟ) ΟΛA ΑΥΤΑ ΤΑ ΑΠΟΒΡΑΣΜΑΤΑ ΠΟΥ ΠΑΡΙΣΤΑΝΟΥΝ ΤΟΥΣ:\nΚΑΘΗΓΗΤΕΣ – ΦΥΣΙΚΗΣ, ΙΣΤΟΡΙΑΣ, ΑΡΧΑΙΟΛΟΓΙΑΣ, ΘΟΛΟ-ΚΟΥΛΤΟΥΡΙΑΡΗΔΕΣ ΑΡΙΣΤΕΡΟΥΣ, ΑΚΑΔΗΜΙΑ ΑΘΗΝΩΝ, ΨΕΥΤΟ-ΠΑΝΕΠΙΣΤΗΜΙΩΝ ΚΑΙ ΛΟΙΠΟΥΣ ΔΙΑΝΟΗΤΙΚΑ ΚΑΘΥΣΤΕΡΗΜΕΝΟΥΣ ΚΟΠΡΙΤΕΣ ΚΑΙ ΠΡΑΚΤΟΡΙΑ ΤΟΥ ΔΗΜΟΣΙΟΥ ΠΟΥ ΠΑΡΑΠΛΑΝΟΥΝ ΤΟΥΣ ΥΠΟΛΟΙΠΟΥΣ ΔΕΚΑΕΤΙΕΣ ΤΩΡΑ.\nΓΙΑ ΝΑ ΜΗΝ ΑΝΑΦΕΡΘΟΥΜΕ ΣΤΟΥΣ ΣΥΜΜΟΡΙΤΕΣ ΔΙΚΑΣΤΕΣ ΚΑΙ ΒΡΩΜΙΑΡΗΔΕΣ ΡΑΣΟΦΟΡΟΥΣ, ΚΑΙ ΤΑ ΓΡΑΦΩ ΑΥΤΑ ΩΣ ΧΡΙΣΤΙΑΝΟΣ ΟΡΘΟΔΟΞΟΣ.\nΕΙΝΑΙ ΔΕ ΓΝΩΣΤΟ ΤΙ ΘΑ ΣΥΜΒΕΙ ΣΕ ΟΛΟΥΣ ΤΟΥΣ ΠΟΛΙΤΙΚΟΥΣ ΠΟΥ ΕΧΟΥΝ ΕΠΙΤΕΘΕΙ ΣΤΟ ΛΑΟ.ΟΠΟΙΟΣ ΜΠΟΡΕΙ ΝΑ ΠΡΟΤΕΙΝΕΙ ΙΔΕΕΣ ΓΙΑ ΝΑ ΕΠΙΤΑΧΥΝΘΕΙ ΤΟ ΑΠΟΤΕΛΕΣΜΑ, ΤΟΥ ΔΙΝΩ ΣΥΓΧΑΡΗΤΗΡΙΑ… ΚΑΙ ΜΗ ΜΕ ΡΩΤΗΣΕΤΕ ΓΙΑ ΤΑ ΕΠΙΣΤΗΜΟΝΙΚΑ ΔΕΔΟΜΕΝΑ ΠΟΥ ΤΑ ΒΡΗΚΑ. ΑΡΚΕΙ ΝΑ ΞΕΡΕΤΕ ΒΑΣΙΚΑ ΑΓΓΛΙΚΑ ΚΑΙ ΝΑ ΚΑΝΕΤΕ ΤΗΝ ΕΡΕΥΝΑ ΣΤΟ ΙΝΤΕΡΝΕΤ (ΓΙΑ ΟΣΟ ΚΑΙΡΟ ΑΚΟΜΑ ΥΠΑΡΞΕΙ)…\nΕΙΔΑΛΛΩΣ ΑΡΚΕΣΤΕΙΤΕ ΣΤΑ ΠΑΡΑΜΥΘΑΚΙΑ ΤΟΥ MUSK KAI BEZOS ΜΕ ΤΑ ΤΕΝΕΚΕΔΙΑ, ΟΠΩΣ ΑΥΤΟ ΠΟΥ ΔΗΘΕΝ ΠΗΓΕ ΣΤΗ ΣΕΛΗΝΗ ΤΟ 69 (ΠΗΓΑΝ ΣΤΟΝ ΑΡΗ ΗΔΗ ΤΟ 62, ΜΟΝΟ ΑΝΤΙΒΑΡΥΤΙΚΑ ΜΕ ΕΙΔΙΚΑ ΚΡΑΜΑΤΑ ΜΕΤΑΛΛΩΝ ΜΠΟΡΟΥΝ ΝΑ ΤΑΞΙΔΕΨΟΥΝ ΣΤΟ ΔΙΑΣΤΗΜΑ ΛΟΓΩ ΤΗΣ ΡΑΔΙΕΝΕΡΓΕΙΑΣ ΣΤΙΣ ΖΩΝΕΣ ΒΑΝ ΑΛΛΕΝ, ΚΤΛ).\nΓΙΑ ΟΣΟΥΣ ΟΜΩΣ ΠΙΣΤΟΥΣ ΤΟΥ ΚΟΜΜΟΥΝΙΣΤΙΚΟΥ ΤΡΑΠΕΖΙΚΟΥ – ΝΕΟ ΤΑΞΙΚΟΥ ΣΥΣΤΗΜΑΤΟΣ, ΠΟΥ ΠΙΣΤΕΥΟΥΝ ΠΩΣ ΤΟ «ΚΡΑΤΟΣ» ΥΠΑΡΧΕΙ ΓΙ ΑΥΤΟΥΣ, ΕΧΩ ΜΙΑ ΜΟΝΟ ΘΕΡΜΗ ΠΑΡΑΚΛΗΣΗ.\nΝΑ ΤΟΥΣ ΛΕΤΕ ΝΑ ΚΑΝΟΥΝ ΤΟ ΤΑΧΥΤΕΡΟ ΤΟ ΔΗΛΗΤΗΡ … ΕΧΜΜΜ ΤΟ «ΕΜΒΟΛΙΟ» – ΔΙΟΤΙ – ΕΙΜΑΣΤΕ ΠΟΛΛΟΙ… ΓΙΑ ΝΑ ΑΔΕΙΑΣΕΙ Η ΜΠΑΝΑΝΙΑ ΑΠΟ ΤΟΥΣ ΠΟΛΛΟΥΣ ΗΛΙΘΙΟΥΣ ΚΑΙ ΝΑ ΑΝΑΣΤΗΘΕΙ Η ΠΡΑΓΜΑΤΙΚΗ ΕΛΛΑΔΑ, ΠΟΥ ΕΙΝΑΙ ΣΧΕΔΙΟ ΘΕΟΥ ΝΑ ΕΠΑΝΕΛΘΕΙ… ΚΑΙ ΝΑ ΞΕΡΕΤΕ. ΕΧΘΡΟΣ ΕΙΝΑΙ Ο ΧΡΗΣΙΜΟΣ ΗΛΙΘΙΟΣ / ΚΟΠΡΙΤΗΣ/ ΣΥΜΦΕΡΟΝΤΟΛΟΓΟΣ ΔΙΠΛΑ ΣΟΥ, ΟΧΙ Ο ΚΑΚΟΣ.\nΟΙ ΚΑΚΟΙ ΕΧΟΥΝ ΚΑΝΕΙ ΤΑ ΚΟΥΜΑΝΤΑ ΤΟΥΣ, ΕΓΩ ΠΡΟΣΩΠΙΚΑ ΠΡΟΤΙΜΩ ΤΟΥΣ ΚΑΚΟΥΣ ΑΝΘΡΩΠΟΥΣ ΑΠΟ ΤΑ ΑΛΟΓΑ ΚΑΙ ΑΜΟΡΦΩΤΑ ΖΩΑ, ΤΗΣ ΔΙΠΛΑΝΗΣ ΦΕΡΕΙΠΕΙΝ ΠΟΡΤΑΣ, ΟΛΩΝ ΤΩΝ ΕΙΔΩΝ ΑΠΟ ΤΑ ΟΠΟΙΑ ΚΙΝΔΥΝΕΥΟΥΜΕ ΕΜΕΙΣ ΟΙ ΥΠΟΛΟΙΠΟΙ …


Σπίτι > Προϊόντα > Αυστρία εσωτερικό πάρκο τραμπολίνο(Σύνολο 24 Προϊόντα για Αυστρία εσωτερικό πάρκο τραμπολίνο)\nΑυστρία εσωτερικό πάρκο τραμπολίνο - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Αυστρία εσωτερικό πάρκο τραμπολίνο κατασκευαστές και προμηθευτές / εργοστάσιο από την Κίνα. Χονδρική Αυστρία εσωτερικό πάρκο τραμπολίνο με υψηλή ποιότητα ως χαμηλή τιμή / φθηνή, μία από τις κορυφαίες μάρκες Αυστρία εσωτερικό πάρκο τραμπολίνο από την Κίνα, Liben Group Corporation.\nWholesale Αυστρία εσωτερικό πάρκο τραμπολίνο from China, Need to find cheap Αυστρία εσωτερικό πάρκο τραμπολίνο as low price but leading manufacturers. Just find high-quality brands on Αυστρία εσωτερικό πάρκο τραμπολίνο produce factory, You can also feedback about what you want, start saving and explore our Αυστρία εσωτερικό πάρκο τραμπολίνο, We'll reply you in fastest.


νεκρός - NOTOSPORT\nΤετάρτη, 13 Ιανουάριος 2016 11:46\nΘρήνος στην ελληνική ξιφασκία: Νεκρός σε τροχαίο ο Χρ. Χαραλαμπίδης\nΗ Ελληνική Ξιφασκία θρηνεί για την απώλεια του Χρήστου Χαραλαμπίδη.\nΔευτέρα, 25 Μάιος 2015 12:05\nΝεκρός παίκτης από ανακοπή καρδιάς στην Αργεντινή\nΤην τελευταία του πνοή άφησε στο γήπεδο ο Κριστιάν Γκόμες, προκαλώντας σοκ στην αθλητική κοινή γνώμη της Αργεντινής, κατά την διάρκεια του χθεσινού αγώνα της Ατλέτικο Παρανά κόντρα στην Μπόκα Ουνίδος.\nΔευτέρα, 15 Σεπτέμβριος 2014 19:12\nΝεκρός σε τροχαίο ποδοσφαιριστής της ομάδας Κ20 της Κέρκυρας\nΝεκρός ανασύρθηκε από το όχημα που επέβαινε ο 19χρονος Ανδρέας Νίκας, ποδοσφαιριστής της ομάδας Κ20 της Κέρκυρας. Το τραγικό περιστατικό συνέβη το βράδυ της Κυριακής, όταν ο νεαρός με άλλους τρεις συμπαίκτες του επέβαιναν σε αυτοκίνητο που προσέκρουσε σε κολόνα γι' άγνωστους έως τώρα λόγους.\nΔευτέρα, 18 Νοέμβριος 2013 18:37\nΝεκρός 23χρονος ποδοσφαιριστής σε τροχαίο\nΠέπλο πένθους απλώθηκε το πρωί της Δευτέρας στην Ηλεία, και ιδιαίτερα στην περιοχή της Γαστούνης, στο άκουσμα της είδησης του θανάτου του 23χρονου Γιώργου Τσούκα σε τροχαίο δυστύχημα στην Αθήνα, όπου ζούσε και εργαζόταν ως οδηγός σχολικού λεωφορείου.\nΚ. Τσιάρας: Η κυβέρνηση έχει αποδείξει ότι δεν παρ...\nΑλ. Χαρίτσης: Η κυβερνητική ολιγωρία στοιχίζει ακρ...\nΠανελλαδικές 2020: Μεσσήνιοι απόφοιτοι είδαν τους ...


5 ολοκαίνουρια εστιατόρια, που πρέπει να πας να φας! - Exodos24\nHome Αφιερώματα 5 ολοκαίνουρια εστιατόρια, που πρέπει να πας να φας!\nAπό μεξικάνικο street food και 100% αυθεντική ναπολιτάνικη πίτσα μέχρι υψηλής ποιότητας κουζίνα nikkei και κρεατοφαγία πολλών αστέρων, συγκέντρωσαμε όλα τα ολόφρεσκα εστιατόρια της πόλης όπου κάθε γεύμα αποτελεί μια ξεχωριστή γευστική εμπειρία!\nOλοκαίνουρια εστιατόρια στην πόλη, που πρέπει να πας να φας αυτή τη στιγμή!\nΤο πολύ επιτυχημένο concept μεξικάνικου street food αποκτά νέο χώρο στην Κηφισιά και μας προσφέρει όλες τις λατρεμένες γεύσεις! Burrito, tacos, quesadillas, μαργαρίτες και πολλά ακόμη, φτιαγμένα με εξαιρετικής ποιότητας υλικά.\nΈχει στυλ meat & wine bistrot και πρόσφατα μας υποδέχεται στην ιστορική στοά στην Πανεπιστημίου. Εκεί που παλιά ήταν το «Cellier» και παλιότερα το «Απότσος», ο καινούριος «Τηλέμαχος» δίνει το στίγμα του, μεταφέροντας όλα τα… αριστουργηματικά κρέατα από τα ΒΠ στο κέντρο της Αθήνας. Παράλληλα, οποιαδήποτε επιλογή σε φαγητό μπορεί να συνδυαστεί με κάποια από τις 400-500 διαφορετικές ετικέτες κρασιού της σούπερ ενημερωμένης λίστας.\nΟ Δημήτρης Κατριβέσης φέρνει τα μυστικά της περουβιανής κουζίνας στην καρδιά της Αθήνας, σε έναν ολόδικό του πια χώρο. Σε ένα περιβάλλον με χαλαρό στυλ και με το προσωπικό στίγμα του γνωστού σεφ σε κάθε σημείο του, το La pantera negra έχει τον χαρακτήρα ενός περουβιανού μπιστρό. Εδώ όπως αντιλαμβάνεστε την τιμητική τους έχουν ceviches, tiraditos κ.ά. αλλά και περουβιανά macerados και chilcanos, κοκτέιλ δηλαδή με βάση το παραδοσιακό περουβιανό απόσταγμα pisco.\nΤο αγαπημένο στέκι του καλλιτεχνικού κόσμου, Ζάχαρη & Αλάτι, στεγάζεται σε ένα εμβληματικό νεοκλασικό, μια μονοκατοικία του 1928, στο Κολωνάκι, στην πλαγιά του Λυκαβηττού, μέσα σε ένα καταπράσινο, δενδρόφυτο περιβάλλον, λιγότερο από 300 μέτρα από την είσοδο του Τελεφερίκ.\nΠερνώντας το κατώφλι του, αρώματα από γιασεμιά που στολίζουν την αυλή του ξυπνούν μνήμες από καλοκαίρια της παλιάς Αθήνας και δημιουργούν ατμόσφαιρα ζεστασιάς μιας αρχοντικής κατοικίας με το πιάνο και την ξύλινη σκάλα, τις σάλες φαγητού και πάνω στο μπαρ και το αίθριο με τη ροτόντα.\nΤο μενού, με δημιουργικές προτάσεις ελληνικής και μεσογειακής κουζίνας που επιμελείται ο ταλαντούχος σεφ Αντώνης Γιαννακάρης, και οι επιλογές κρασιών από τον διεθνή και ελληνικό αμπελώνα σε εξαιρετικά φιλικές τιμές υπό τους ήχους jazz, rock & oldies συνθέτουν ένα περιβάλλον μοναδικό για συζήτηση και φλερτ στην καρδιά της πρωτεύουσας.\nΠροηγουμενο αρθρο9th Nobu Food Festival: Η καθιερωμένη γαστρονομική συνάντηση κορυφής στο Matsuhisa Athens!\nΕπομενο αρθροΤι μπορείς να κάνεις εντελώς δωρεάν σήμερα


Πειράματα Φυσικής με Απλά Υλικά Science Experiments for Kids: Τομ Υψηλάντης: η ανακάλυψη του αντιπρωτονίου\nΗ προσωπική ιστορία (1928 – 2000) του Τομ Υψηλάντη [Tom (Athanasius) Ypsilantis] στην πραγματικότητα ταυτίζεται με την ιστορία της εξέλιξης της σωματιδιακής φυσικής ή τουλάχιστον με ένα μέρος της. Γεννήθηκε στο Σολτ Λέικ Σίτυ και ήταν απόγονος τουΑλέξανδρου Υψηλάντη, ήρωα της ελληνικής επανάστασης του 1821.Οι γονείς του, ο Ιωάννης Υψηλάντης και η Ευγενία Τζερεφού είχαν μεταναστεύσει στην Αμερική από την Ελλάδα το 1924 όπου απέκτησαν τρία παιδιά, τη Μαρία, τον Τομ και τον Τζον. Έχασε τον πατέρα σε ηλικία μόλις 2,5 ετών από χτύπημα κεραυνού και την ανατροφή των παιδιών ανέλαβε η μητέρα του μέσα από τεράστιες δυσκολίες. Ο Τομ ήταν εξαιρετικός μαθητής στο σχολείο και καλός αθλητής.


Επτά νέα κρούσματα στην Πιερία (26/3) | OlympusMeraGR\nΕπτά νέα κρούσματα ανακοινώθηκαν στην Πιερία σε σύνολο 1.496 σε όλη την Ελλάδα.\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 1.496, εκ των οποίων5 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 249.458(ημερήσια μεταβολή +0.6%), εκ των οποίων 51.5% άνδρες.1 Με βάση τα επιβεβαιωμένα κρούσματα των τελευταίων 7 ημερών, 67 θεωρούνται σχετιζόμενα με ταξίδι από το εξωτερικό και 2.570 είναι σχετιζόμενα με ήδη γνωστό κρούσμα.\nΟ αριθμός των ασθενών που νοσηλεύονται διασωληνωμένοι είναι 707 (64.5% άνδρες). Η διάμεση ηλικία τους είναι 68 έτη. To 82.5% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 1.648 ασθενείς. Οι εισαγωγές2 νέων ασθενών Covid-19 στα νοσοκομεία της επικράτειας είναι 448 (ημερήσια μεταβολή +2.05%). Ο μέσος όρος εισαγωγών του επταημέρου είναι 471ασθενείς.Η διάμεση ηλικία των κρουσμάτων είναι 44 έτη (εύρος 0.2 έως 105 έτη), ενώ η διάμεση ηλικία των θανόντων είναι 79 έτη (εύρος 0 έως 103 έτη).\nΔήμος Κατερίνης | Συνεδριάζει – μέσω τηλεδιάσκεψης – το ΔΣ με 13 θέματα (31/3 στις 18:30)


Φοβερό ξέσπασμα στον Ολυμπιακό - "Δηλητήριο" από παίκτες και κατηγορίες για "bullying" του προπονητή! | Pagenews.gr\nΦοβερό ξέσπασμα στον Ολυμπιακό – «Δηλητήριο» από παίκτες και κατηγορίες για «bullying» του προπονητή!\nΑδιανόητες καταστάσεις στου Ρέντη - Δεν άντεξαν και τα έβγαλαν όλα στη φόρα οι βεντέτες των πρωταθλητών! Ποιον "άδειασαν" και τι παραδέχθηκαν για τον Λεμονή; Θα πέσετε κάτω!\nPagenews Team 6 Απριλίου 2017, 10:02 6 Απριλίου 2017, 10:02\nΣτα ύψη βρίσκεται η ψυχολογία όλων στον Ολυμπιακό μετά τις δύο σερί νίκες στο πρωτάθλημα και τη διαφαινόμενη εξασφάλιση του 44ου πρωταθλήματος της ιστορίας του ποδοσφαιρικού σωματείου, αλλά και 7ου συνεχόμενου επί προεδρίας Βαγγέλη Μαρινάκη.\nΤο ακόμα πιο ενδιαφέρον, όμως, τη δεδομένη χρονική στιγμή, δεν είναι άλλο από το τρελό «άδειασμα» που πέφτει στον Πάουλο Μπέντο από τους παίκτες που βγήκαν από τη ναφθαλίνη, καθώς αισθάνονται όλοι τώρα δικαιωμένοι και ότι μπορούν να μιλήσουν ελεύθερα για το «μπούλινγκ», που υπέστησαν από τον πρώην προπονητή τους και το επιτελείο του.\n«Πάντα ένιωθα μέρος της ομάδας και πάντα ήμουν έτοιμος να βοηθήσω. Ο προηγούμενος προπονητής, χωρίς λόγο, με είχε αφήσει εκτός. Τώρα, έχω την εμπιστοσύνη ενός μεγάλου προπονητή και είμαστε κοντά στην κατάκτηση του πρωταθλήματος», δήλωσε με όση μεγαλύτερη σαφήνεια γινόταν ο Τσόρι Ντομίνγκες μετά το 2-0 επί της Κέρκυρας, δίνοντας από τη μεριά του το… σύνθημα για το ξέσπασμα κατά του Μπέντο, καθώς μάλιστα, ο Αργεντινός «μαέστρος» συμπλήρωσε ότι «ο κ. Λεμονής θέλει να αλλάξει ο τρόπος που δουλεύουμε και να περάσει κάποιες ιδέες καθαρά ποδοσφαιρικές»…\nΤι άλλο παραπάνω να έλεγε, δηλαδή, ο Τσόρι για να «αδειάσει» τον Μπέντο και τις πρακτικές του, αλλά και για να εξυμνήσει το πνεύμα ομαδικότητας και τον «φρέσκο αέρα» που έφερε στην ομάδα του Πειραιά ο Τάκης Λεμονής;\nΌμως, με σπόντες κατά του Μπέντο αντέδρασε και ο συνήθως ήρεμος και μειλίχιος Εστεμπάν Καμπιάσο, λέγοντας ξεκάθαρα ότι «ο κόσμος βλέπει και καταλαβαίνει ότι μπορούμε να βοηθήσουμε την ομάδα, τόσο εγώ όσο και ο Μάριν με τον Τσόρι»!\nΣτο ίδιο μήκος κύματος όμως, ήταν και οι δηλώσεις του Μάρκο Μάριν, ο οποίος «πετάει» από τότε που ανέλαβε τα ηνία του ερυθρόλευκου πάγκου ο Τάκη Λεμονής. «Δεν είναι τυχαία η αλλαγή στην απόδοσή μου. Ο νέος προπονητής, μου είπε ότι με εμπιστεύεται και με κάνει να νιώθω πολύ καλά. Είμαι πολύ χαρούμενος και νιώθω πολύ καλύτερα, πλέον, στην ομάδα. Θέλω να ανταποδώσω για την εμπιστοσύνη με την απόδοσή μου μέσα στον αγωνιστικό χώρο», έριξε το …δηλητήριό του και ο Γερμανός μπαλαδόρος…


Στο σημερινό ‘Α, μπα’: αμηχανία ή γαϊδουριά; | Στο σημερινό ‘Α, μπα’: αμηχανία ή γαϊδουριά; | Αγαπητή Α, μπα; | PLUS | Blogs | LiFO\nΣτο σημερινό ‘Α, μπα’: αμηχανία ή γαϊδουριά;\nΕπίσης: μου ήρθε κάτι απρόσμενα καλό…\n23.4.2014 | 10:29\nΑγαπητή μου Λένα, από μια προηγούμενή σου απάντηση με βοήθησες να καταλάβω ότι έχω συνδέσει τον έρωτα με την απόρριψη. Είμαι σε μια φάση της ζωής μου που μου ήρθε κάτι απρόσμενα καλό, που κύλησε χωρίς δυσκολίες και που μας συνδέουν πολλά.\nΠαρόλα αυτά, κάποιες φορές μπαίνει στο μυαλό μου ότι δε σφίγγεται το στομάχι μου, όπως γινόταν με προηγούμενους έρωτες-που εντέλει δε στέριωσαν- και στεναχωριέμαι που δεν το ζω στο έπακρο.\nΜπορώ, πιστεύεις, να ξεσυνδέσω αυτό το καλώδιο; Τι να σκέφτομαι και να αυτοχαστουκίζομαι;- Λάθος σύνδεση\nΤο έχεις ήδη αποσυνδέσει! Οι σκέψεις που έρχονται είναι για να αυτοχαστουκίζεσαι και να επανέρχεσαι. Αυτό που κάνεις, αυτό που τελικά ζεις, αυτό έχει σημασία. Οι σκέψεις και οι αμφιβολίες δεν είναι απαραίτητα σημάδι πισωγυρίσματος, χρειάζεται η ανάλυση για να γίνει μια πληροφορία γνώση (και από γνώση, κατάκτηση).\nΘα διδάξεις στον εαυτό σου να συνδέει αυτό που κυλάει χωρίς δυσκολίες με την ευτυχία, όπως διδάσκουμε τον εαυτό μας να μας αρέσουν το σπανάκι και τα στρείδια, η αφηρημένη τέχνη και η σύγχρονη αρχιτεκτονική: με μελέτη, ανάλυση και συνεχή προσπάθεια. Έχουμε την απερίγραπτη τύχη να είμαστε όντα με λογική. Επιστράτευσε την.\nΑκουω συχνα την φραση προχωρησε στην ζωη του, που σημαινει οτι μετα απο εναν χωρισμο βρηκε ταιρι. Επισης την φραση εφτιαξε την ζωη του η κοιτα να φτιαξεις την ζωη σου που αναφερεται κυριως στον γαμο. Δηλαδη οι αλλοι δεν προχωρησαν στην ζωη τους ή αυτοι που δεν παντρευτηκαν εμειναν αφτιαχτοι?Και που να φανταστεις οτι ζουμε στο 2014.- κοκετα\nΞέρεις, και αυτοί ζούσαν πριν εκατό χρόνια, έλεγαν, 'και να φανταστείς ζούμε στο 1914'. Δεν ζούμε σε κάποια ιδιαίτερα προχωρημένη εποχή της ιστορίας, μάλλον το αντίθετο. Ο μόνος λόγος που εκπλήσσεσαι είναι επειδή εσύ ζεις μέσα σε αυτή.\nΌταν χωρίζει κάποια φίλη σου, είναι λογικό να σταματάει και η δική σου ζωή; Άσε με να σου εξηγήσω τι εννοώ..\nΈχω μια φίλη, η καλύτερή μου φίλη για την ακρίβεια, η οποία βρίσκεται σε μια σχέση δύσκολη. Χωρίζουν πολύ έντονα, ακολουθεί μεγάλο δράμα κι από τις δύο πλευρές και εντέλει τα ξαναφτιάχνουν, χωρίς να δίνουν λύση στο πρόβλημά τους.\nΈχω ασχοληθεί με το θέμα αρκετά εδώ και δύο χρόνια, συζητώντας το, παρηγορώντας την και προσπαθώντας να την υποστηρίξω να ξεκόψει από αυτόν. Κάθε φορά, βέβαια, οι προσπάθειες όλων μας έπεφταν στο κενό. Η ίδια, όταν χώριζε, ήθελε να αγκιστρωθεί από πάνω μου.. Να κοιμόμαστε μαζί, να κάνουμε πράγματα που τη βοηθούν να ξεχαστεί, να βγαίνουμε για καφέ οι δυο μας μόνο και άλλα τέτοια..\nΣτην περίοδο των χωρισμών της, Α, μπα, εγώ πνίγομαι... Νιώθω να πιέζομαι ασφυκτικά... Νιώθω ότι σταματάει και η δικιά μου ζωή και πέφτει σε ένα "πένθιμο" σκοπό χωρίς αποτέλεσμα.. Είμαι εγωίστρια; Με πιάνουν οι ενοχές μου, κάποιες φορές, ότι αν της είχα σταθεί 100% όπως θα ήθελε, θα τον είχε ξεπεράσει μια και καλή.. Αλλά μετά σκέφτομαι ότι εγώ δε θα είχα αυτές τις "απαιτήσεις" από αυτήν.. Πες μου, πώς πιστεύεις πρέπει να το χειρίζομαι το θέμα του χωρισμού της;- Περί φιλίας\nΠιστεύεις ότι η αγκίστρωση συμβαίνει πραγματικά μόνο επειδή χωρίζει; Μήπως είναι άνθρωπος που αγκιστρώνεται όταν δυσκολεύεται γενικότερα, ή πρόκειται για μια περίοδο της ζωής της που μπορεί να περάσει;\nΣκέψου το συνολικά. Σκέψου τι ρόλο παίζεις στο παιχνίδι τους, αν είσαι βοήθεια ή δεκανίκι, αν τρέφονται από το δράμα και σε χρησιμοποιούν, αν η φίλη σου έχει άλλα ζητήματα που δεν λύνει και τα αποδίδει όλα στους χωρισμούς. Φυσικά και δεν είσαι εγωίστρια, όμως σκέψου μήπως έχεις το σύνδρομο της νοσοκόμας, και νιώθεις δυνατή επειδή νομίζεις ότι μπορείς να επηρεάσεις την κατάσταση. Όχι, το πόσο γρήγορα θα τον ξεπεράσει, δεν εξαρτάται από εσένα.\nTα κριτήρια του να επιλέξει να γίνει κάποιος γιατρός είναι συνήθως σαφή:1.λεφτά,2.δόξα,3.οικογενειακή παράδοση, 4.κάτι λίγοι που το κάνουν με μεράκι από έφεση. Τα κριτήρια για να επιλέξουν ειδικότητα είναι κάπως ασαφή. Σίγουρα οι 3 πρώτες κινητήριες δυνάμεις που προανέφερα, ισχύουν και εδώ. Όμως τι άλλο μπορεί να οδηγήσει ένα φοιτητή ιατρικής να επιλέξει αντί για καρδιολογία, πνευμονολογία, ψυχιατρική, χειρουργική κατεύθυνση (για να αναφέρω μερικές από τις πιο ενδιαφέρουσες αντικειμενικά ειδικότητες), την ουρολογία (άσε που δεν έχω δει ποτέ ουρολόγο γυναίκα -αυτό πού το πας;-), οδοντιατρική, αφροδισιολογία, γυναικολογία (ειδικά αν είναι άντρας, δε μπορεί, κάποιου είδους οιδιπόδειο παίζει εδώ!). Φυσικά μιλώ όχι για έρευνα αλλά για τον κλασσικό γιατρό στο ιατρείο του. Εσύ που έχεις και συγγενή γιατρό θα έχεις ακούσει πολλές ιστορίες.\nΔεν καταλαβαίνω γιατί η πνευμονολογία είναι «αντικειμενικά ενδιαφέρουσα ειδικότητα» ενώ η γυναικολογία όχι.\nΕπίσης νομίζω ότι δεν έχεις καταλάβει τι είναι το οιδιπόδειο.\nΤο 99% των περιπτώσεων που καρχαρίας επιτίθεται σε άνθρωπο, κόβουν κανά πόδι, κ ανά χέρι, αλλά δεν καταλήγουν να σκοτώσουν τον άνθρωπο. Μετά την πρώτη μπουκιά ξέρουν ότι δεν είμαστε χελώνα ή φώκια και φεύγουν. Εντάξει, ειδικά η φώκια μοιάζει νοστιμότατη γεμάτη λίπος, αλλά ο άνθρωπος τόσο χάλια γεύση να έχει για του; καρχαρίες; Δηλ έχεις το μεζέ μπροστά σου(τσιτσί είναι, δεν είναι και μπρόκολο, έχει δηλ την πρωτεϊνούλα του) κι αποφασίζεις να συνεχίσεις στην αβεβαιότητα του ωκεανού;! Πού είναι το ένστικτο επιβίωσης των καρχαριών;!\nΕσύ γιατί τρως μοσχάρια αλλά όχι ακρίδες; Και οι ακρίδες την έχουν την πρωτεϊνούλα τους, δεν είναι και μπρόκολο.\nΑ,μπα θελω την γνωμη σου: παρα πολλες φορες οταν διβαζω ειδησεις και αρθρα στο ιντερνετς, διαβαζω τον τιτλο, προσπερναω σχεδον αυτοματα την ειδηση (το ιδιο το αρθρο) και παω κατ' ευθειαν στα σχολια.\nΕχω πιασει τον εαυτο μου να το κανει συχνα αυτο, ακομα και σε ειδησεις η αρθρα που με ενδιαφερουν. Προσπερναω την ειδηση και παω στα σχολια οπου γινεται "νταβαντουρι" να το πω; Δεν ξερω... Μου αρεσουν παντως.\nΗ ιδια η στηλη σου δε, προσφερει διπλη απολαυση: πολλες φορες διαβαζω στα γρηγορα την καθε ερωτηση (ακομα και μονο μια σειρα) και "τρεχω" στην απαντηση σου. Επειτα "τρεχω" στα σχολια.\nΔεν νομιζω πως ειναι φυσιολογικο αυτο. Το παθαινεις εσυ; Εχεις ακουσει αλλους να το παθαινουν; Εξηγειται καπως;- byronwilliams\nΠολύ φυσιολογικό είναι. Εξηγείται ως εξής: λατρεύεις το κουτσομπολιό με πάθος.\nόταν με έναν άνθρωπο έχεις ζήσει όχι πολλά αλλά αρκετά, έχουν υπάρξει αισθήματα και από τους δύο, έχει τελειώσει όμως η ιστορία σας απλά και ήρεμα και πλέον δεν έχετε επικοινωνία, το να τον βλέπεις στον δρόμο μετά από καιρό και ΝΑ ΚΑΝΕΙΣ πως δεν τον βλέπεις τι σημαίνει; είναι αμηχανία ή γαϊδουριά;- και ερωτώ\nbyronwilliams 23.4.2014 | 10:52\n#6 to the point! ευχαριστω για το ξεμπροστιασμα, νομιζω το ειχα αναγκη...\nΣανάνθη 23.4.2014 | 13:14\nΈλα ρε byronwilliams, μια χαρά περιέγραψες την κατάστασή μου.Τα σχόλια είναι το αλατοπίπερο των αναρτήσεων και ομολογώ ότι έχω διαβάσει κατά καιρούς πραγματικά "διαμάντια" ευφυίας, χιούμορ ή γνώσεων. Υπάρχουν δε κάποιοι σχολιαστές-αστέρια, το αμφισβητεί κανείς; Και σιγά,οι κριτικοί θεάτρου ή κινηματογράφου είναι καλύτεροι; Έχει τύχει να διαβάσω κάτι κριτικές, πραγματικές μπαρούφες, να κλαις από τα γέλια (καλό είναι αυτό, βέβαια). Καί στο κάτω-κάτω τί να κάνουμε, δηλ; Να προσπερνάμε στη μούγκα τα τσουρουφλίζοντα (ή μη) θέματα της καθημερινότητας; Άνθρωποι είμαστε, όχι γελάδια, να μμμμουγκανίζουμε όλη μέρα. ("Σχολιάζετε, σχολιάζετε, τη γνώμη σας να πείτε, γιατί σε τούτο τον ντουνιά, δεν θα ξαναβρεθείτε"-τραγουδιστά)\nbyronwilliams 23.4.2014 | 17:14\nΣανάνθη εννοειται δεν θα αλλάξουμε: θα συνεχισουμε να βουλιάζουμε απενοχοποιημενα και με παθος!\nfretillement 23.4.2014 | 11:00\n#7.Σημαίνει ''θέλω να στη σπάσω που δεν εκτίμησες τι καταπληκτικό πλάσμα ήμουν-και είμαι ακόμα-ηλίθιε''.\nfretillement 23.4.2014 | 11:25\n#4.Η γυναικολογία λένε πως είναι η πιο χάλια δουλειά του κόσμου γιατί δουλεύεις εκεί που όλοι οι άλλοι διασκεδάζουν.Και η bartender-ιαση επίσης για τον ίδιο λόγο.\nParisios 23.4.2014 | 12:54\nΧα! Ωραίο! Μου θύμισες το ανέκδοτο με τους γυναικολόγους που λέγανε "Ρε σεις, δεν πάμε σε κανένα μπαρ να δούμε και τίποτα προσωπάκια;"\nГосподин Н. 23.4.2014 | 15:39\nΚι εγώ που νόμιζα ότι οι πιο χάλια δουλειές του κόσμου ήταν στα ορυχεία και τις χωματερές.\nfretillement 23.4.2014 | 17:52\nAυτά τα λένε κάτι κομμουνιστές που θέλουν να μας πάρουν τα σπίτια και δεν πιστεύουν στο άγιο φως.Σύνελθε.\nГосподин Н. 24.4.2014 | 11:33\nΤο παίρνω πίσω, μόλις είδα το βίντεο και πείστηκα ότι η πιο δύσκολη δουλειά του κόσμου είναι να είσαι μητέρα.\nIris Prismatica 23.4.2014 | 11:25\n#4 Επίσης νομίζω ότι δεν έχεις καταλάβει τι είναι η οδοντιατρική.\nSweet and Sour 24.4.2014 | 00:09\nΣκέψου δηλαδή πόσα έμαθε στην ιατρική.. Ούτε που κατάλαβε ότι είναι ξεχωριστή σχολή η οδοντιατρική, ούτε τι είναι το οιδιπόδειο.. Ας τα να πάνε..\nbagle 23.4.2014 | 11:51\nΔεν έχεις ακούσει ποτέ τι γίνεται στην επιλογή ειδικότητας;Υπάρχει τεράστιος χρόνος αναμονής (χρόνια),ανάλογα την ειδικότητα,ώστε το πράγμα καταλήγει στο πόσο είσαι διατεθειμένος να περιμένεις απλά και μόνο για την έναρξη.Στην πραγματικότητα,είναι λυπηρό που κάποιος αδυνατεί να παρακολουθήσει αυτό που θέλει εξαιτίας αυτής της κατάστασης όταν αναγκάζεται να επιλέξει την ειδικότητα που έχει το λιγότερο χρόνο αναμονής.\nMidheaven 23.4.2014 | 11:51\n#4 "Αντικειμενικά" και "ενδιαφέρον" είναι ασύμβατες έννοιες. Και όντως δεν έχεις καταλάβει τι είναι το οιδιπόδειο.\nVlix 23.4.2014 | 12:04\nΑν η φώκια είναι το ισοδύναμο μιας ζουμερής μπριζόλας, ο άνθρωπος είναι το αντίστοιχο μιας διαιτητικής μπάρας δημητριακών βρώμης ΜΑΖΙ με το περιτύλιγμα.\nParisios 23.4.2014 | 12:38\nΜην το λες αυτό γιατί ο πληθυσμός της φώκιας έχει μειωθεί κι ανοίγεις την όρεξη σε πολλούς για μπριζόλες φώκιας...\npiter parapan 23.4.2014 | 12:50\nΗ αλήθεια είναι πως και εγώ το έχω απορία το #7 καθώς μου συνέβηκε πρόσφατα. Δεν καταλαβαίνω τι εννοεί η Α,μπα και δεν νομίζω οτι έχει να κάνει με αυτό που λέει η fretillement. Ας βοηθήσει κάποιος...\nalpha2zeta 23.4.2014 | 14:23\nΑυτό που νομίζω ότι εννοεί, είναι ότι εκείνη τη στιγμή κάνεις ενστικτωδώς την επιλογή να προφυλάξεις τον εαυτό σου από τα όποια συναισθήματα θα σου προκαλούσε η συνάντηση με τον πρώην.\nΣανάνθη 23.4.2014 | 15:27\nΑκριβώς! Είναι ένας αμυντικός μηχανισμός προς εξοικονόμηση συναισθηματικής ενέργειας. Και πέραν τούτου, υπάρχει κάτι το θλιμμένο και μάταιο στους τυπικούς χαιρετισμούς μεταξύ πρώην. Οπότε ίσως έτσι είναι καλύτερα...\nSweet and Sour 23.4.2014 | 15:25\nΣυγγνώμη ρε παιδιά.. Μόνο εμένα με ανησυχεί που ένας νέος άνθρωπος που απ 'ό,τι φαίνεται σπουδάζει/σπούδασε έναν από τους πιο "αντικειμενικά ενδιαφέροντες "κλάδους προσεγγίζει το επάγγελμα που διάλεξε με τόσο ψυχρό τρόπο..? Και καλά, λες ιατρική είναι, δεν είναι λογοτεχνία 19ου αιώνα να το παίζεις ρομαντικός, αλλά το να είσαι νέος και να αποδέχεσαι έτσι ασυζητητί τα παραπάνω "σαφή κριτήρια" και να βλέπεις μια απόφαση ζωής ήδη τόσο απλοικά και χρησιμοθηρικά, χωρίς καθόλου όραμα, εμένα με απογοητεύει κάπως..\nmuse 23.4.2014 | 21:56\nΈχεις δίκιο!! Αν δεν εισαι πρωτίστως Άνθρωπος, τι σόι γιατρός μπορείς να γίνεις;\nSweet and Sour 23.4.2014 | 22:16\nΈλα μου ντε.. Άκου τα χρήματα και η οικογενειακή παράδοση.. Πως να αφιερώσεις τη ζωή σου μετά στην προσφορά στον ασθενή..?\nAronia berry 23.4.2014 | 16:11\nΔιακρίνω πολλή αρνητική προκατάληψη και ένα γενικό μπέρδεμα. Έιναι γενικεύσεις τα κριτήρια που εσύ χαρακτηρίζεις ως "σαφή" και όχι, δε πάνε απαραίτητα με αυτή τη σειρά. Δεν είναι λίγοι αυτοί που πραγματικά το έχουν μεράκι και η δόξα, το κύρος και τα λεφτά δεν είναι καθόλου εξασφαλισμένα όπως ίσως ήταν κάποτε. Δεν ξέρω τι σχέση έχεις με αυτόν τον κλάδο αλλά οδοντίατρος βγαίνεις από άλλη σχολή ενώ η αφροδισιολογία ανήκει στην ειδικότητα της δερματολογίας. Επίσης η κάθε ειδικότητα περιλαμβάνει πλέον μεγάλο εύρος παθήσεων (πχ δε καταλαβαίνω γιατί δεν είναι η γυναικολογία ενδιαφέρουσα όταν ασχολείται με θέματα πρόληψης, γονιμότητας, κυήσεις και γεννήσεις αλλά και με λοιμώξεις, όγκους, οξείες καταστάσεις κλπ.) και η επιλογή ειδικότητας εξαρτάται από πάρα πολλούς παράγοντες. Οι πιο πολλοί δεν την παίρνουν ελαφρά την καρδία για ασαφείς λόγους όπως λές. Άλλοι αγαπάνε τα παιδιά, άλλοι ενδιαφέρονται για τις ασθένειες του νου, άλλοι γοητεύονται από την διαδικασία της διάγνωσης, άλλοι έχουν ταλέντο στα χέρια, άλλοι θέλουν αδρεναλίνη και άλλοι μια διαφορετική ποιότητα ζωής χωρίς τόσο άγχος και με πιο ελεγχόμενα ωράρια, άλλοι θέλουν επαφή με κόσμο και άλλοι όχι...Και φυσικά υπάρχουν πρακτικοί λόγοι ( χρόνοι αναμονής, οικονομική άνεση του καθενός, "έτοιμη" δουλειά από την οικογένεια, προσωπικές φιλοδοξίες και όνειρα κλπ. Υπάρχει τεράστια ετερογένεια και στους γιατρούς και στις συνθήκες εργασίας τους και μάλλον -αν και μπήκες στον κόπο να κάνεις σχετική ερώτηση- το "ανέλυσες" πολύ επιφανειακά. Και λανθασμένα.


Συνομιλώντας με τους Αδιάφθορους της Κύπρου – GorgaNews\nPhoto: Με τον Πρόεδρο και τα Μέλη της Αρχής\nΣτο πρόσφατο ταξίδι μου στην Κύπρο, είχα την δυνατότητα να συναντηθώ με τον Πρόεδρο της Ανεξάρτητης Αρχής Διερεύνησης Ισχυρισμών και Παραπόνων κατά της Αστυνομίας , Ανδρέα Πασχαλίδη και τα Μέλη της.\nΗ Αρχή αποτελείται από 5 Μέλη συμπεριλαμβανομένου του Προέδρου και του Αντιπροέδρου, τα οποία διορίζονται από το Υπουργικό Συμβούλιο για περίοδο 5 ετών. Κάθε πρόσωπο που διορίζεται ως Μέλος της Αρχής θεωρείται δεόντως εξουσιοδοτημένο από το Υπουργικό Συμβούλιο να διεξάγει ανακρίσεις σε σχέση με τις πράξεις μελών της Αστυνομίας που εμπίπτουν στις διατάξεις του Νόμου. Ως Μέλη της Αρχής σύμφωνα με το Νόμο διορίζονται από το Υπουργικό Συμβούλιο άτομα εγνωσμένου κύρους, από τα οποία δύο τουλάχιστον πρέπει να είναι νομομαθείς ανώτερου επαγγελματικού και ηθικού επιπέδου.\nΠρόεδρος της Αρχής είναι ο Ανδρέας Πασχαλίδης, νομικός και Αντιπρόεδρος η Δρ Δέσποινα Κυπριανού, νομικός/ακαδημαικός.\nΤα υπόλοιπα Μέλη της Αρχής είναι οι δικηγόροι, Γιώργος Παπαντωνίου και Άθως Κανναουρίδης, καθώς και ο πρώην Ανώτερος Αξιωματικός της Αστυνομίας Παναγιώτης Πελαγίας.\nΗ κατ΄ιδίαν επαφή μου τόσο με τον Πρόεδρο όσο και με τα Μέλη της Αρχής, μου άφησε άριστες εντυπώσεις τόσο για το φέρεσθαι όσο και το ουσιώδες έργο της Αρχής στην καταπολέμηση της διαφθοράς.\nΚατά την διάρκεια της πολύ ζεστής συζήτησης μας,ο Πρόεδρος Α.Πασχαλίδης μου επισήμανε ότι ο κύριος στόχος της Αρχής είναι η προσαρμογή και ευθυγράμμιση του ρόλου της Αστυνομίας με τις απαιτήσεις του σύγχρονου δημοκρατικού κράτους.\nΜου επισήμανε πρωτίστως τον πολύπλευρο ρόλο της Αστυνομίας,υπογραμμίζοντας όμως παράλληλα και την ανάγκη για την ύπαρξη μιας Αστυνομίας ικανής να επικοινωνεί με τους πολίτες , να είναι πρωτίστως αρωγός στα προβλήματα τους και να έχει την ικανότητα να τους πείθει για την ανάγκη εφαρμογής του Νόμου και της τάξης.\nΤόσο ο Πρόεδρος όσο και τα Μέλη της Αρχής αγωνίζονται μέσω του έργου τους για την κατοχύρωση του σεβασμού στα δικαιώματα του πολίτη και έχουν ως πρωταρχικό τους μέλημα την ανάγκη για κάθαρση.\nPhoto: Ο Πρόεδρος κ. Νίκος Αναστασιάδης παρίσταται στην τελετή διαβεβαίωσης των νέων μελών της Ανεξάρτητης Αρχής Διερεύνησης Ισχυρισμών και Παραπόνων κατά της Αστυνομίας.\nΗ προσωπική μου εντύπωση: άριστη τόσο για την βαθιά γνώση τους στο συγκεκριμένο αντικείμενο όσο και για το θάρρος τους να υλοποιούν γενναίες αποφάσεις, αφού πολύ πρόσφατα με απόφαση της Αρχής παύθηκε από τα καθήκοντα του ο Υπαρχηγός της Κυπριακής Αστυνομίας.\nΣυνομιλώντας με τον Πρόεδρο μου ανέλυσε ότι με γνώμονα την εμπειρία του, την αμεροληψία, την εμμονή στις αρχές του δικαίου και την ευθυκρισία που απορρέει από την μακροχρόνια θητεία του στη δικαστική έδρα πορεύεται στην όσο το δυνατόν αρτιότερη εκπλήρωση της σημαντικής αυτής αποστολής του.\nΗ πολύωρη παραμονή μου στα γραφεία της Αρχής και η πραγματικά ουσιώδης συνομιλία μου μαζί τους με πλούτισε με αρκετές γνώσεις για θέματα διαφθοράς αλλά και με μία αίσθηση παραπόνου για την απουσία μιας αντίστοιχης Ανεξάρτητης Αρχής από την Πατρίδα μας.\nΗ Ελλάδα μαστίζεται από τσουνάμι διαφθοράς. Το αποκαρδιωτικό όμως είναι ότι στην πραγματικότητα δεν υπάρχει η πραγματική βούληση για αντιμετώπιση αλλά αντιθέτως η πλειοψηφία του μηχανισμού κλείνει τα μάτια μπροστά στο τερατώδες αυτό φαινόμενο.\nΕυτυχώς υπάρχουν κάποιες εξαιρέσεις με ώτα ανοιχτά και διάθεση για καταπολέμηση αυτής της γάγγραινας.\nΆλλωστε έχει αποδειχτεί ότι η Ιστορία γράφεται από τους λίγους και εκλεκτούς.\nΕτικέτεςΆθως Κανναουρίδης Ανεξάρτητη Αρχή Διερεύνησης Ισχυρισμών και Παραπόνων κατά της Αστυνομίας Γιώργος Παπαντωνίου Δρ Δέσποινα Κυπριανού Παναγιώτης Πελαγίας Πρόεδρος Α.Πασχαλίδης\nΝα ζήσει ο Νάσος της ΕΛ.ΑΣ.!!!\nΕΠΙΤΕΛΟΥΣ ! !ΜΕΓΑΛΗ Συγκίνηση στα αποκαλυπτήρια του μνημείου για τον Αστυνομικο Στάθη Λαζαρίδη [vid]


Δείτε το ηλεκτρικό σύστημα κίνησης βαρέων οχημάτων με μονάδα επέκτασης αυτονομίας φυσικού αερίου της Hyliion [video]\nΗ αμερικανική εταιρεία Hyliion, η οποία ειδικεύεται στα εξηλεκτρισμένα συστήματα παραγωγής και μετάδοσης κίνησης για βαρέα επαγγελματικά οχήματα, παρουσίασε το Hypertruck Electric Range Extender (ERX). Πρόκειται για μια ηλεκτρική μονάδα…\nΗ Ιδέα της σχεδόν «Αυτοδύναμης Κίνησης» Οχημάτων Φυσικού Αερίου του VW Group, δεν συμβαδίζει με το πολύ περιορισμένο δίκτυο ανεφοδιασμού στη χώρα μας !! Αν και η χρήση του Φυσικού…\nΤο συνθετικό καύσιμο ή το synfuel είναι ένα υγρό καύσιμο ή μερικές φορές αέριο καύσιμο, το οποίο λαμβάνεται από το syngas, ένα μίγμα μονοξειδίου του άνθρακα και υδρογόνου, από το…


Κόκκινη γωνιά: Το βρώμικο ψωμί στην βιτρίνα της πολυτέλειας\nΤέτοια είναι και η λύση που βρήκε και το αφεντικό της αλυσίδας αρτο-ζαχαροπλαστείων “Ble”.\nΜειώνει τους μισθούς, (όχι με συμβάσεις αλλά μέσω ιδιωτικών συμφωνητικών), ζητώντας από τους εργαζόμενους κατανόηση, αλλά “όποιος δε θέλει, φεύγει”, γιατί “χάρη τους κάνει που δεν εφαρμόζει τη νέα νομοθεσία. Βάζει τους εργαζόμενους, όντας απλήρωτοι, να αναγνωρίσουν την “οικονομική δυσπραγία” της επιχείρησης (την ώρα που ανοίγει νέα πολυτελή καταστήματα) και να δεχτούν να πληρωθούν με συναλλαγματικές. Με αυτόν τον τρόπο πρακτικά ακυρώνει τις συμβάσεις εργασίας, τρομοκρατεί με το φόβο της ανεργίας το προσωπικό του, κερδίζει από μη καταβαλλόμενα δεδουλευμένα και αποσπά τη “συναίνεση” των υπαλλήλων του στη μείωση της εργατικής τους δύναμης. Οι μισθοί στην πράξη έχουν ήδη μειωθεί, τώρα τους βάζει να υπογράψουν ότι δε θα τους διεκδικήσουν κιόλας.\nΧώρια οι περασμένοι μήνες. Οι συναλλαγματικές που δίνει το αφεντικό για τα χρωστούμενα δε θα έχουν καμία αξία σε περίπτωση πτώχευσης μίας εκ των ανωνύμων εταιριών του. Το “στολίδι” του, βέβαια, βρίσκεται σε ξεχωριστή…\nΚρατάει έτσι τους εργαζόμενους σε ένα καθεστώς ομηρίας. Είναι φανερή η πίεση πάνω σε ανθρώπους με ελάχιστα χρήματα επιβίωσης: “αν δεν υπογράψεις ότι δέχεσαι να σου δίνω το μισό μισθό, δεν έχεις να πληρωθείς, έστω και τα λίγα που σας δίνω” Το αφεντικό στα Ble δεν κάνει κάτι καινούριο. Χρησιμοποιεί τα νομικά τερτίπια που έχει στη διάθεσή του, ώστε να μειώσει το εργατικό κόστος, αλλά και να ισχυροποιήσει τη συνθήκη που του επιτρέπει να εκβιάζει τους εργαζόμενούς του.\nΩς Σωματείο Σερβιτόρων/Μαγείρων στεκόμαστε απέναντι στην ολοένα αυξανόμενη όρεξη των αφεντικών μας για φτηνότερους εργάτες, απέναντι στη συνεχή υποτίμηση των ζωών μας, απέναντι στο διαρκή φόβο που θέλουν να μας επιβάλουν.\nΟ ι υπηρεσίες του Κράτους, όπως η Επιθεώρηση Εργασίας και οι νομικές δυνατότητες, όπως η Επίσχεση Εργασίας και η Καταγγελία της εργασιακής σύμβασης, έχουν μια χρησιμότητα για τον εργαζόμενο, μια δυνατότητα που φοβίζει τους εργοδότες. Αν αφήσουν όμως οι εργαζόμενοι στα χέρια “διαιτητών” και μόνο τη διεκδίκησή τους, αν δεν αντισταθούν και δεν αυτοοργανωθούν, λίγα μπορούν να περιμένουν από κάποιο διεκπεραιωτικό γραφείο. Παρ΄ όλα αυτά, ακόμα και οι υπάρχουσες αυτές υπηρεσίες είναι λίγο έως καθόλου γνωστές. Όπως λένε οι επίσημες λοιπόν ιστοσελίδες τους..\nΟποιαδήποτε στιγμή της εργασιακής σχέσης, ιδιαίτερα αν ο εργαζόμονες έχει προσληφθει, μπορεί να απευθυνθεί στην επιθεώρηση εργασίας για την άμεση διευθέτηση των εργασιακών του διφορών με τον εργοδότη. Η επιθεώρηση εργασίας, έχοντας κατ’ αρχάς συμβουλευτικό χαρακτήρα, θα καλέσει τον εργοδότη να συμμορφωθεί με την ισχύουσα εργατική νομοθεσία, κι αν αυτό δε συμβεί, ίσως προβεί σε κυρώσεις και πιθανώς στην αοπομπή του εργοδότη σε ποινικό ή πολιτικό δικαστήριο. Τα χρονικά περιθώρια όπου μπορούν οι εργαζόμενοι/ες να διεκδικήσουν την αποζημίωση απόλυσης μέσω της επιθεώρησης εργασίας ή των δικαστηρίων, είναι μέχρι 6 μήνες από την απομάκρυνσή τους από το χώρο εργασίας, ενώ η διεκδίκηση των μη καταβαλλόμενων μισθών, δώρων και επιδομάτων μπορεί να γίνει μέχρι και 5 χρόνια μετα.\nΕάν ο εργοδότης καθυστερεί να καταβάλει τις αποδοχές ου οφείλει στο μισθωτό του σημαντικό χρόνο, τότε αυτός έχει δικαίωμα να προβεί σε επίσχεση της εργασίας του. Δηλαδή δικαιούται να δηλώσει στον εργοδότη ότι διακόπτει την εργασία του, μέχρι να καταβληθούν οι καθυστερούμενες αποδοχές του. Αποτέλεσμα αυτού είναι ότι ο εργοδότης υποχρεούται να του καταβάλει τις αποδοχές και για το χρονικό διάστημα που διαρκεί η επίσχεση της εργασίας του. Το χρόνο της επίσχεσης εργασίας, ο μισθωτός όχι μόνο δεν υποχρεούται να προσφέρει εργασία , αλλά δικαιούται και να απασχοληθεί αλλού για να καλύψει τις βασικές βιοτικές ανάγκες. Επίσης υπάρχει ειδικό επίδομα επίσχεσης εργασίας από τον ΟΑΕΔ (υπό προϋποθέσεις). Βέβαια, εννοείται ότι πρέπει παράλληλα να είναι κάθε στιγμή έτοιμος προς εργασία στη διάθεση του εργοδότη, σε πρίπτωση που για οποιοδήποτε λόγο λήξει η επίσχεση εργασίας.\nΤο δικαίωμα στην επίσχεση εργασίας μπορεί να προσβληθεί δικαστικά, όταν οι απαιτήσεις των εργαζομένων είναι αβέβαιες, η επιχείρηση τεθεί σε αναγκαστική εκκαθάριση, ή όταν οι απαιτήσεις του εργαζόμενου είναι αμφισβητούμενες και η επίσχεση εργασίας θα προκαλέσει στον εργοδότη δυσανάλογη ζημία σε σχέση με την αξίωση του εργαζόμενου, εξαιτίας της οποίας αυτός προβαίνει στην επίσχεση εργασίας του.\nπηγή: Κέντρο Πληροφόρησης Εργαζομένων και Ανέργων – www.kepea.gr\nΓια επικοινωνία με το σωματείο:\nΣυνέλευση του Σωματείου, κάθε Δευτέρα 4:00 μ.μ. στη Μόδη 1\nΑναρτήθηκε από avanti_maestro στις 9:49 π.μ.


Κατσαρίδες, κουνούπια και η υπόλοιπη παρέα! • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,670 μέλη και 2,467,145 μηνύματα σε 78,344 θέματα. Αυτή τη στιγμή μαζί με εσάς απολαμβάνουν το e-steki άλλα 207 άτομα.\nΚατσαρίδες, κουνούπια και η υπόλοιπη παρέα!\nO Γιάννης Πέρασα μια βόλτα! Τι θα φάμε? έγραψε: στις 15:38, 19-09-05:\nΤι εμπειρίες έχεται, ποια είναι η απόλυτη μέθοδος εξολόθρευσης τους. Πως αντιμετοπίζεται μια "συνάντηση" μαζί τους?\nH Κακή Επιρροή εχμ... είπε γεια ...κι έγραψε: στις 15:46, 19-09-05:\nώχου! συμπεριέλαβες και τα κουνούπια??!!!\nΘα πρέπει να γράφω μια μέρα για απαίσιες σιχαμερές ιστορίες που μου έχουν συμβεί με κατσαρίδες και κουνούπια!!!\nθα ξεκινήσω σιγά σιγά όμως....\nη κακή μου τύχη με τις κατσαρίδες είχε αρχίσει να διαφαίνεται απ τα παιδικά μου χρόνια...\nη πρώτη μου εμπειρία με κατσαρίδα ήταν στην τρυφερή ηλικία των 9 ετών...\nείχα πάει επίσκεψη στο σπίτι μιας θείας μου η οποία ζούσε σε παλιά μονοκατοικία...\nο τόπος ήταν γεμάτος με κατσαρίδες... περπατούσαν παντού ανενόχλητες.. τα πατώματα.... στους τοίχους.. στα ταβάνια...\nΚάποια στιγμή κάποια νεαρή και άμαθη στο πέταγμα προφανώς, έσκασε πάνω στην πλάτη μου..\nστον πανικό μου να την διώξω... αυτή πέρασε μέσα από την φόρμα παντελόνι που φορούσα και τελικά εξαφανίστηκε διασχίζοντας όλο το κορμί μου απ το δεξί μου μπατζάκι....\nήταν πλέον φανερό ότι η μοίρα μου θα μου επιφύλασσε πολύ δυσάρεστες εμπειρίες....\nΗ επόμενη σιχαμερή ιστορία σύντομα κοντά σας....\nΟ giostau αυτή τη στιγμή δεν είναι συνδεδεμένος Είναι 39 ετών . Έχει γράψει 1,510 μηνύματα.\nO giostau έγραψε: στις 16:08, 19-09-05:\nΝα πω κι εγώ;;;\nΜια άσχημη εμπειρία θυμάμαι, και αυτή ήταν την προηγούμενη εβδομάδα!\nΜία από αυτές τις ιπτάμενες την είδε καμικάζι και κάνοντας ντου από τη μπαλκονόπορτα έσκασε στο κεφάλι μου!!!\nΕυτυχώς που είμαι ξεροκέφαλος και ζαλίστικε, οπότε ήταν έυκολος στόχος μετά....\nΑκούς Michelle τι γίνετε στη γειτονιά μας? Κλείνε τις μπαλκονόπορτες!!!\nΕμφάνιση μηνυμάτων του χρήστη giostau στο thread\nkleftra (Γεωργία-Γωγούλα-Γωγώ...ακούω σε όλες τις παραλλαγές)\nH Γεωργία-Γωγούλα-Γωγώ...ακούω σε όλες τις παραλλαγές αυτή τη στιγμή δεν είναι συνδεδεμένη. Έχει γράψει 1,983 μηνύματα.\nH kleftra οι φωνές στο κεφάλι της, της είπαν κι έγραψε: στις 16:12, 19-09-05:\nΤώρα αν εγώ γράψω ότι δεν έχω πρόβλημα θα με περάσετε για τρελή;\nΌχι ότι μου είναι ευχάριστα,ενοχλητικά είναι απλά δεν είμαι ο τύπος που σιχαίνομαι κι αρχίζω να ουρλιάζω.Μάλλον ο τύπος που οι υπόλοιποι ουρλιάζουν προς αυτόν για να τις σκοτώσει.\nΕμφάνιση περισσότερων μηνυμάτων του χρήστη kleftra\nΕμφάνιση μηνυμάτων του χρήστη kleftra στο thread\nH Subject to change έγραψε: στις 16:20, 19-09-05:\ngiostau συνήθως έχω κλειστό το παντζόυρι αλλα ανοιχτή τη μπαλκονόπορτα για να φευγει ο καπνός. Είναι επικίνδυνο αυτό?\nH nv αυτή τη στιγμή δεν είναι συνδεδεμένη. Είναι 38 ετών , επαγγέλεται Αρχιτέκτονας και μας γράφει απο Αθήνα (Αττική). Έχει γράψει 723 μηνύματα.\nH nv έγραψε: στις 19:00, 19-09-05:\nΜπλιαχ... Θυμάμαι την πρώτη φορά που είδα κατασαρίδα τεράστια και κατάμαυρη!!!\nΓυρναγα σπίτι ξημερώματα, ανοίγω την πόρτα της εισόδου και τα φώτα και να τη! Καθόταν εκεί μπροστα μου και με κοίταζε... Απο το σοκ (και τα ουκ ολίγα ποτά που είχα πιει ) καθόμουν και την κοίταζα για κανά πεντάλεπτο! Στο τέλος πήρα ένα παππούτσι, τυλιγμένο με χαρτί κουζίνας (όχι που θα άφηνα την βρωμο-κατσαρίδα να μαγαρίσει το αγαπημένο μου αθλητικό! ) την πάτησα , και μετά πήρα ένα τεράστιο χαρτόνι που είχα, την 'εβαλα επάνω και την πεταξα από το παράθυρο κατω! και φυσικά δεν κοιμήθηκα γιατί εψαχνα όλο το βράδυ τουσ συγγενείς της!!!!!\nself-instructive depressing, gatouni8400, Drama Prinzessin, D!m!TR@, mel999\nΕμφάνιση περισσότερων μηνυμάτων του χρήστη nv\nΕμφάνιση μηνυμάτων του χρήστη nv στο thread\nO ]ifrit[ υπό την απειλή λουκουμόσκονης έγραψε: στις 23:25, 19-09-05:\nεγώ είχα βρει μια υπερβολικά μεγάλη κατσαρίδα που άγγιζε τα όρια του θηλαστικού και την οποία έπνιξα στην τουαλέτα αφού της έριξα μισό κουτί κατσαριδοκτόνο και κουνιόταν ακόμη.\nΔεύτερη πιο φρικιαστική εμπειρία ήταν μια αράχνη επίσης πολύ μεγάλη την οποία πήγα να την κάψω αλλά μετά το ξανασκέφτηκα και την κράτησα\nΜακράν όμως η πιο φρικιαστική εμπείρια είναι όταν άκουσα ποντίκι να τσιρίζει. Έχω τύψεις που το έκαψα..\nDrama Prinzessin, D!m!TR@\nΟ Rattlehead αυτή τη στιγμή δεν είναι συνδεδεμένος Είναι 33 ετών και επαγγέλεται Η.Μ.Μ.Υ. . Έχει γράψει 362 μηνύματα.\nO Rattlehead έγραψε: στις 23:42, 19-09-05:\nΡε παιδιά μη σκοτώνετε τις κατσαριδούλες.. Αν γίνει πυρηνικός πόλεμος θα είναι οι μοναδικές που θα συνεχίσουν την έμβια ζωή του μακρόκοσμου όπως τη γνωρίζουμε σήμερα! Άσε που κάνουν και καλή παρέα!\nguru, georgekod92, elena_95\nΕμφάνιση περισσότερων μηνυμάτων του χρήστη Rattlehead\nΕμφάνιση μηνυμάτων του χρήστη Rattlehead στο thread\nΟ Πέτρος αυτή τη στιγμή δεν είναι συνδεδεμένος Είναι 30 ετών , επαγγέλεται Web developer και μας γράφει απο Περιστέρι (Αττική). Έχει γράψει 6,399 μηνύματα.\nO Scandal έγραψε: στις 00:29, 20-09-05:\nΠωπω μη μου τις θυμίζετε!\nΕίχα μια δυσάρεστη εμπειρία με κατσαρίδα... στο κρεβάτι [κοιμήθηκα μαζί της!]\nΞύπνησα το βράδυ και είδα μια κατσαρίδα... σηκωθηκα απο το κρεβάτι και τη κοπάνησα με ένα παπουτσι αλλα δε τη σκότωσα τελείος, και αφου με πηρε ο υπνος και πάλι για κανα 5 λεπτο, όταν άνοιξα τα μάτια μου και κοιταξα το σημείο που την είχα αφήσει αναίσθητη... δεν ήταν εκεί\nΤο πρωι που ξύπνησα, δε τη βρηκα πουθενα, αλλα κατα το μεσημερι που πηγα να ξαπλώσω τη βρήκα στο κρεβάτι μου τσαλαπατημένη... μάλλον είχαμε κοιμηθεί παρέα το βράδυ....\nΑπολυτη μεθοδος για να τις εξαφανίσετε απο το σπιτι σας είναι το Aroxol [ένα κοκκινο μπουκαλί που ψεκάζεις] [κάνω και διαφήμιση ].\nH Subject to change έγραψε: στις 06:01, 20-09-05:\nΒρε παιδιά για λύστε μου μια απορία γιατί η ανησυχία αυτή δεν με αφήνει να απολάυσω το μπάνιο μου!! Υπάρχει περίπτωση καθώς κάνεις μπάνιο και τρέχει νερό στο σιφώνιο να βγει κατσαρίδα απο το σιφώνιο?? Δεν λέω για το σιφώνιο στο πάτωμα αλλά για αυτό στη ντουζιέρα. Λογικά δεν θα την παρασύρει το νερό που κατεβαίνει ώστε να μην βγει?\nH dooo έγραψε: στις 08:21, 20-09-05:\nΕίναι απίθανο να βγει απο το σιφώνι του μπάνιου όταν το χρησιμοποιείς συχνά. Θα πρέπει να μείνει το σπίτι κλειστό και να μην χρησιμοποιούνται οι αποχετεύσεις για να μπορέσει να σκαρφαλώσει και να βγει.\nΠάντως οι κατσαριδούλες δεν πνίγονται παρασύρονται από το νερό και κάνουν και τις ψόφιες, πανάθεμά τες!\nκαίγονται όμως ...(]jifrit[ το χω και εγώ το χόμπι )\nH dooo έγραψε: στις 08:29, 20-09-05:\nνα πω κι εγώ μια εμπειρία? να την πω\nΣτο σπίτι στο χωριό, είχα πάντα τη φοβία ότι όταν ξυπνήσω και σηκώσω το κεφάλι μου από το μαξιλάρι, θα δω σε απόσταση αναπνοής από τον τοιχο ένα σκορπιό (είχαμε πολλούς εκεί, λόγω του ότι το σπίτι είναι πέτρινο και δεν είχε βαφτεί ακόμα εσωτερικά)..ε, μια μέρα συνέβη το μοιραίο!\nμετά το πρώτο σοκ, έτρεξα αμέσως για σπιρτόκουτο....ναι, ναι....θα το έκαιγα το μαμημένο!!!!\nH Κακή Επιρροή εχμ... είπε γεια ...κι έγραψε: στις 09:59, 20-09-05:\nκαι αφού ξεπερνάω το σοκ των παιδικών μου χρόνων... γίνομαι κοπέλα και αρχίζω να κυκλοφορώ...\nμετά από τρελλό ξενύχτι καταλήγουμε με παρέα σε γνωστό πατσατζίδικο της Αθήνας.... (όνομα δεν λέω θα μας το κλείσουν το μαγαζί)\nεγώ ως γνωστόν πατσά ούτε με σφαίρες.... παραγγέλνω λοιπόν μπιφτεκάκια...\nτι είχε μέσα στο πιάτο μου λοιπόν ως γαρνιτούρα κομμένο στη μέση με μπαλτά??\nδε χρειάζεται να σας το πω... σας αφήνω να το φανταστείτε!!!\n(έχω κι άλλες τέτοιες ιστορίες.... πιο σιχαμερές .. συνεχίζονται!)\nH crazyhelen αυτή τη στιγμή δεν είναι συνδεδεμένη. Έχει γράψει 1,646 μηνύματα.\nH crazyhelen Ελένη έγραψε: στις 11:37, 20-09-05:\nΤο χειρότερο που μου έχει συμβεί, ήταν πέρσι μετά τις διακοπές, όπου επιστρέψαμε όλοι στο γραφείο, το οποίο είχε μείνει 1 μήνα κλειστό. Μπαίνοντας τουαλέτα να κάνω την ανάγκη μου, δεν παρατηρώ ότι στο πάτωμα κοίτωνταν το πτώμα μιας τερέζας (κατσαρίδας). Όταν την είδα ήταν αργά. Καθόμουν ήδη στη λεκάνη. Φυσικά αυτό δεν με πτόεισε, και πετάχτηκα έξω από το μπάνιο με κατεβασμένα τα βρακιά (sic!) για να γλιτώσω από την τυχόν νεκρανάσταση του τέρατος!\nΕυτυχώς με είδε μόνο ΜΙΑ συνάδελφος και όχι όλο το γραφείο!\nΕμφάνιση μηνυμάτων του χρήστη crazyhelen στο thread\nΟ Δημήτρης αυτή τη στιγμή δεν είναι συνδεδεμένος Είναι 41 ετών και επαγγέλεται Η.Μ.Μ.Υ. . Έχει γράψει 1,314 μηνύματα.\nO gademis "ένα προσωπικό μήνυμα" έγραψε: στις 11:57, 20-09-05:\nΑρχική Δημοσίευση από Michelle\nΜιchelle δύσκολο αλλά όχι απίθανο, αν και συνήθως οι γρίλλιες είναι αρκετά μικρές ωστε να μή χωράνε οι μεγάλες...\nΚαι επειδη κάποιος ανέφερε κάψιμο. Εγω μιά φορά απουσία Baygon (έχω αυτο που βγάζει αφρό γιατι δέ μυρίζει πολύ, αν και έχει μεγάλο fatality latency (δεν τις σκοτώνει γρήγορα)) έριξα σε μία ψυκτικό σπρέι. Απλά μετά την 3η δόση κοκκάλωσε και τη μαζεψα με μια κόλλα Α4. Ούτε κλάτσ ούτε μυρωδιά μετά, απλά θέλει να έχεις και μιά σκούπα μαζί για να μήν την αφήσεις να φύγει.\nΕμφάνιση μηνυμάτων του χρήστη gademis στο thread\nH dooo έγραψε: στις 12:08, 20-09-05:\n...έριξα σε μία ψυκτικό σπρέι. Απλά μετά την 3η δόση κοκκάλωσε και τη μαζεψα με μια κόλλα Α4. Ούτε κλάτσ ούτε μυρωδιά μετά, απλά θέλει να έχεις και μιά σκούπα μαζί για να μήν την αφήσεις να φύγει.\nαφού κοκκάλωσε, πως θα φύγει??? επάνερχεται?\nμετά απο πόση ώρα επανέρχεται??? (και γαμώ τα πειράματα!!!! )\nλες το ψυκτικό να δουλεύει και σε πιο μεγάλα ζωάκια?\nO billthevampire έγραψε: στις 13:01, 22-09-05:\nΜια χαρά είναι τα έντομα (άσχετα που εγώ κλάνω μέντες ) αλλά γιατί να τα σκοτώνουμε;\nΕμφάνιση μηνυμάτων του χρήστη billthevampire στο thread\nO gademis "ένα προσωπικό μήνυμα" έγραψε: στις 15:22, 22-09-05:\nΜεχρι να κοκκαλώσει θέλει 3-4 blasts. Μετα το πρώτο για κάποιο περίεργο λόγο ηπιε Κεντερίνη!!\nΑκόμα μετανιώνω που δεν το εκανα σωστά το πείραμα μετρώντας χρόνο απόψυξης και βιοσιμότητα του πειραματοζώου.\nΛογικα με αρκετό ψυκτικό παγώνεις όλα τα ψυχρόαιμα.\nΤελευταία επεξεργασία από το χρήστη gademis : 22-09-05 στις 15:25.\nH TAZ250 αυτή τη στιγμή δεν είναι συνδεδεμένη. Είναι 29 ετών . Έχει γράψει 31 μηνύματα.\nH TAZ250 έγραψε: στις 21:04, 05-02-06:\nμε τις κατσαρίδες δεν έχω μεγάλο πρόβλημα. δεν θα φοβηθώ να παω κοντά της και να την σκοτώσω αλλα σε καμία περίπτωση δεν θα την ήθελα επάνω μου. πρόβλημα έχω με τις αράχνες. είχε ανέβει μια φορα μια αραχνη (μικρή) επάνω μου ημουν έξω απο το σπίτι, έριξα μια τσιρίδα και ήρθε η bunny. νόμιζε οτι είχα πάθει κάτι.\nΕμφάνιση περισσότερων μηνυμάτων του χρήστη TAZ250\nΕμφάνιση μηνυμάτων του χρήστη TAZ250 στο thread\nH Skoulikadera--- αυτή τη στιγμή δεν είναι συνδεδεμένη. Έχει γράψει 483 μηνύματα.\nH Skoulikadera--- έγραψε: στις 23:11, 05-02-06:\nΤο μοναδίκο έντομο που με τρομοκρατεί είναι η κατσαρίδα.... όλα τα άλλα μπορώ να αντιμετωπίσω έως ένα βαθμό....\nΈχω τραγική εμπειρία....είμαι στην δουλειά όρθια και μιλάω στο τηλέφωνο... σιγά-σιγά συνειδητοποιώ πως κάτι με γαργαλάει στο ποδαράκι μου και όχι μόνο με γαργαλάει αλλά ανηφορίζει κιόλας....αφού αντιλαμβάνομαι περί τίνους πρόκειτε (αφού ειχαμε πήξει στην κατσαρίδα) αρχίζω και χοροπηδάω σαν την τρελή φώνη δεν μπορούσα να βγάλω από το σοκ....και τότε την είδα στο πάτωμα υγειέστατη και τεράστια να περπατάει...\nΕμφάνιση περισσότερων μηνυμάτων του χρήστη Skoulikadera---\nΕμφάνιση μηνυμάτων του χρήστη Skoulikadera--- στο thread\n(View-All) Tα παρακάτω 35 μέλη διάβασαν αυτό το θέμα τις τελευταίες 30 μέρες:\nNelliel, charmander, Samael, hack3r, Νίκοs, ExoticAura, Εχέμυθη, Indiana Jones, Volkswagen Fan, fmarulezkd, paskmak, GoddamnRight, Aleksa, Scandal, SkyBlu, Orange_Crush, Averkina, harry akritas, Lysippe\nΠώς οι πρώτοι 9 μήνες διαμορφώνουν την υπόλοιπη ζωή μας - Από Isiliel\nΤο τελευταίο του μήνυμα δημοσιεύτηκε 14-02-12 στις 23:59.\nΚατσαρίδες στην Πάτρα - Από nenaki20271\nΤο θέμα έχει λάβει 42 απαντήσεις και βρίσκεται στην κατηγορία Φοιτητικό σπίτι.\nΤο τελευταίο του μήνυμα δημοσιεύτηκε 23-09-10 στις 23:22.


Κληρονομική οσφυϊκή μοίρα και εγκυμοσύνη - Hernia του Schmorl\nΣυντάκτης: Alexey Shevchenko 28 Φεβρουαρίου 2017 23:56 Κατηγορία: Φυσική δραστηριότητα Γεια σας αναγνώστες αγαπητή στο blog Alexei Shevchenko «υγιεινό τρόπο ζωής».\nΗ αποκατάσταση μετά από χειρουργική επέμβαση στη σπονδυλική στήλη με μεταλλικές δομές πραγματοποιείται μετά τη βασική χειρουργική θεραπεία.\nΕπί του παρόντος, ένας μεγάλος αριθμός ανθρώπων απευθύνεται σε γιατρούς με καταγγελίες οξείας πόνου στην πλάτη. Οι γιατροί συχνότερα έχουν να αντιμετωπίσουν την οστεοχονδρωσία, την προεξοχή και, σε ορισμένες περιπτώσεις, την κήλη των μεσοσπονδύλιων δίσκων.


Σαουδική Αραβία: Αυτό είναι το ρήγμα που προκάλεσε η νάρκη στο ελληνικό τανκερ (pic) | NiceMagazine.Gr\nΑρχική ΚΟΣΜΟΣ Σαουδική Αραβία: Αυτό είναι το ρήγμα που προκάλεσε η νάρκη στο ελληνικό...\nΣοκαριστική είναι η εικόνα από το ελληνικό τάνκερ που χτυπήθηκε από νάρκη στην Σαουδική Αραβία, στα ανοιχτά των ακτών της χώρας.\nTo άρθρο Σαουδική Αραβία: Αυτό είναι το ρήγμα που προκάλεσε η νάρκη στο ελληνικό τανκερ (pic) δημοσιεύτηκε στο NewsIT .\nΠροηγούμενο άρθροΑπίστευτο! Διακινητής μεταναστών βούτηξε στον Στρυμόνα για να αποφύγει τη σύλληψη\nΕπόμενο άρθροΣεισμός 3,6 Ρίχτερ στα ανοιχτά της Αστυπάλαιας


Εντυπωσιακή ανάπτυξη εμφανίζει στην Ελλάδα και στη Νότια Ευρώπη η κατασκευή, εγκατάσταση και λειτουργία των φωτοβολταϊκών συστημάτων παραγωγής ενέργειας, καθώς η ανάγκη για εναλλακτικές μορφές ενέργειας γίνεται ολοένα και πιο επιτακτική.\nO σχεδιασμός τεχνητού φωτισμού γύρω ή μέσα στο νερό αποτελεί μια πρώτης τάξης ευκαιρία για τη σύνθεση μοναδικών νυκτερινών εικόνων.\nΣτις μέρες μας ο επιτυχημένος φωτισμός των εμπορικών καταστημάτων παίζει καθοριστικό ρόλο, καθώς καλείται, όχι μόνο να προσφέρει λύσεις σε πρακτικά θέματα, αλλά και να συμβάλει στη δημιουργία κατάλληλης ατμόσφαιρας και στην αύξηση των πωλήσεων μέσω της ανάδειξης των εμπορευμάτων.\nΦΩΤΙΣΜΟΣ ΚΑΙ ΘΕΡΜΑΝΣΗ ΤΗΣ ΠΙΣΙΝΑΣ\nTόσο για την άθληση όσο και για την αναψυχή, η άνεση κατά την παραμονή και κίνηση στην πισίνα είναι ουσιώδης. Έλλειψη θερμικής και οπτικής άνεσης παράγει ανασφάλεια, καθιστώντας επικίνδυνη την άθληση και την αναψυχή ανέφικτη.\nΦΩΤΙΣΜΟΣ ΓΙΑ ΑΝΑΔΕΙΞΗ ΕΡΓΩΝ ΤΕΧΝΗΣ ΣΕ ΕΝΑ ΝΕΟ ΜΟΥΣΕΙΟ ΣΤΟ ΘΗΣΕΙΟ\nH λεπτομερής μελέτη όλων των παραμέτρων του φωτισμού του εκθεσιακού χώρου, των όψεων και των κοινόχρηστων χώρων του μουσείου, με προτεραιότητα την προστασία αλλά και την αποτελεσματική προβολή των εκθεμάτων, σε συνδυασμό με τη χρήση εξοπλισμού άριστης ποιότητας, αποτέλεσαν τα εργαλεία για τη δημιουργία ενός ποιοτικού χώρου υψηλών προδιαγραφών.


Άρθρο 06 – Καταληκτική ημερομηνία υπαγωγής σε πρόγραμμα ρύθμισης | Υπουργείο Οικονομικών\nΑρχική ΣΧΕΔΙΟ ΝΟΜΟΥ ΡΥΘΜΙΣΕΙΣ ΓΙΑ ΤΗΝ ΕΠΑΝΕΚΚΙΝΗΣΗ ΤΗΣ ΟΙΚΟΝΟΜΙΑΣΆρθρο 06 – Καταληκτική ημερομηνία υπαγωγής σε πρόγραμμα ρύθμισης\nΆρθρο 06 – Καταληκτική ημερομηνία υπαγωγής σε πρόγραμμα ρύθμισης\n14 Μαρτίου 2015, 17:23 | ΝΕΟ ΡΕΥΜΑ -ΝΕΟ ΟΡΑΜΑ, ΝΙΚΟΣ ΣΠ. ΦΙΛΙΠΠΟΥ\n13 Μαρτίου 2015, 13:30 | ΒΑΓΓΕΛΗΣ ΕΥΑΓΓΕΛΙΟΥ\nΝομίζω ότι ο Μάιος είναι ένας μήνας που μπορεί να είναι καθοριστικός για τη δημοσιονομική κατάσταση του κράτους!Η υστέρηση των δημόσιων εσόδων προκαλεί ασφυξία στο κράτος και καθιστά τη θέση του επισφαλή\n13 Μαρτίου 2015, 08:44 | ΒΑΛΑΣΙΟΣ ΚΤΕΝΑΣ\nΣε όλα αυτά τα άρθρα του Σχεδίου Νόμου έχουν καλώς όλες οιτακτοποιήσεις,διορθώσεις κλπ.κλπ., το ασφαλέστερο και προνοητικότερο στο συγκεκριμένο άρθρο,θα ήταν να προβλεφτεί ο ΧΡΟΝΟΣ ΛΗΞΗΣ(26η ΜΑΙΟΥ ….).Η ανθρωπιστική κρίση ακόμη δέ πέρασε,και άν προβλέπετε ότι κάποια στιγμή θα τελειώσει….κάντε το συνδιασμό όλων αυτών των παραμέτρων και δώστε ανάσα… στο κόσμο!!!


Pit Beirer: «Θεωρήσαμε ότι ο Zarco θα μπορούσε να φτάσει στο επίπεδο του Pol Espargaro ή καλύτερα» - Biker Spirit magazine\nΗ αλλαγή από τον Johann Zarco από το Monster Yamaha Tech 3 στην Red Bull KTM κοστίζει περισσότερο από ό, τι αναμενόταν οι Γάλλοι.\nΟ παγκόσμιος πρωταθλητής Moto2 τερμάτισε πίσω από τον ομόσταυλό του, Pol Espargaró στους 3 αγώνες που έχουν γίνει μέχρι τώρα.\nΟ Pit Beirer, διευθυντής της KTM, είναι ευχαριστημένος με τα αποτελέσματα που επιτυγχάνει ο Espargaró για την αυστριακή μάρκα, αλλά λέει ότι «είναι δύσκολο να κατανοήσουμε το πρόβλημα του Zarco»\nΗ σεζόν του 2019 έχει ξεκινήσει καλά για την KTM. Με την 12η θέση στο Κατάρ, την 10η στην Αργεντινή και την 8η στο Austin, η αυστριακή μάρκα συγκεντρώνει 18 βαθμούς, 10 βαθμούς περισσότερους από πέρυσι στους ίδιους αγώνες.\nΌλα αυτά τα αποτελέσματα επιτεύχθηκαν από τον Pol Espargaró, τον ίδιο άνθρωπο που κέρδισε το πρώτο βάθρο για την KTM στη Βαλένθια την περασμένη σεζόν. Το GP της Αμερικής ήταν ένα καλό Σαββατοκύριακο για την KTM με την 8η θέση του # 44 στον αγώνα, αλλά και την 5η θέση στην σχάρα με μόλις 0,6 χιλ. πίσω από την pole του Marc Márquez.\nΟ Pit Beirer μίλησε στο Sky Sport: « Σήμερα είμαστε ένα δευτερόλεπτο ταχύτεροι από ό, τι πέρυσι με τον Pol Espargaró.»\n«Έχουμε αναπτύξει βήμα προς βήμα, με τον Johann Zarco αλλά είναι δύσκολο να καταλάβουμε πού είναι το πρόβλημα. Πιστεύουμε ότι θα μπορούσε να φτάσει στο επίπεδο του Pol ή και καλύτερα. Αντ ‘αυτού, εξακολουθεί να δυσκολεύεται, του είναι δύσκολο να μπει στην στροφή. Εμείς έχουμε λίγο χρόνο σε αυτή την κατηγορία.»\n«Η άφιξη του Johann Zarco στην ομάδα φαινόταν σαν να ήταν ένα βήμα μπροστά για την KTM.»\nΕτικέτες: Espargaro, motoGP, MotoGP 2019, Pit Beirer, RED BULL, Red Bull KTM, Red Bull KTM Factory Racing, zarco


Mπαλάφας: Η ΝΔ έχει αναγνωρίσει ήδη τον όρο «Μακεδονία» στο όνομα της ΠΓΔΜ | Greek-iNews.gr\nΔημοσίευση: 12:29 μ.μ. | 24/2/18\nΑιχμές κατά της ΝΔ άφησε ο υφυπουργός Μεταναστευτικής Πολιτικής, Γιάννης Μπαλάφας, με αφορμή το ζήτημα της ονομασίας της ΠΓΔΜ\nΜιλώντας στην τηλεόραση του ΣΚΑΪ το πρωί του Σαββάτου, ο κ. Μπαλάφας έκανε λόγο για υποκρισία της ΝΔ να αντιδρά όταν έχει αναγνωρίσει ήδη τον όρο «Μακεδονία» στο όνομα της ΠΓΔΜ και σημείωσε ότι πρέπει «να αδράξουμε την ευκαιρία για επίλυση του ονοματολογικού, καθώς έχουμε μια σοβαρή και υπεύθυνη κυβέρνηση στην Ελλάδα και μια κυβέρνηση στη FYROM που θέλει λύση».\n«Την έχουν αναγνωρίσει όλοι την ΠΓΔΜ με το συνταγματικό όνομα της ‘’Μακεδονία’’», είπε και συνέχισε: «Να μη σπαταλάμε διπλωματικό κεφάλαιο για FYROM, η απειλή στην Ελλάδα δεν είναι στα βόρεια σύνορα, είναι στα ανατολικά, μη διευκολύνουμε την Τουρκία στη διείσδυση της στα Βαλκάνια». Δεν παρέλειψε μάλιστα να σχολιάσει τις αναφορές της Γερμανίδας καγκελαρίου Μέρκελ στο πρόσωπο του πρωθυπουργού της ΠΓΔΜ, Ζόραν Ζάεφ ως «Μακεδόνα».\n«Δεν έχουν ουσιαστικά μειωθεί μισθοί και συντάξεις»\nΟ υφυπουργός Μεταναστευτικής Πολιτικής διατύπωσε την πεποίθησή του ότι η βελτίωση των οικονομικών δεικτών διαχέεται και στην πραγματική οικονομία, φέρνοντας ως παραδείγματα τους μισθούς και τις συτνάξεις που -όπως είπε- ουσιαστικά μειωθεί («κάτι μικροπράγματα» ανέφερε χαρακτηριστικά) αλλά και την αύξηση των πωλήσεων νέων αυτοκινήτων τον Ιανουάριο κατά 37,5%.\nΣχετικές ετικέτες: Γιάννης ΜπαλάφαςΜακεδονίαΠολιτικήΣκόπιαΣΥΡΙΖΑ


Οι Αρχαίοι Ρωμαίοι δεν χρειάζονταν οδοντίατρο, εξαιτίας ενός φαγητού |thetoc.gr\nΟι Αρχαίοι Ρωμαίοι δεν χρειάζονταν οδοντίατρο, εξαιτίας ενός φαγητού\nΟι πολίτες της Πομπηίας δεν χρησιμοποίησαν ποτέ οδοντόβουρτσες ή οδοντόκρεμα, και είχαν υγιή δόντια, χάρη στην διατροφή τους.\n13 Μαρ. 16 (15:09)\nH σύγχρονη στοματική υγιεινή θα ήταν εντελώς περιττή για τους αρχαίους Ρωμαίους που ζούσαν στην Πομπηία, αφού έρευνα αποκάλυψε ότι είχαν εντυπωσιακά υγιή δόντια.\nΗ ομάδα, με επικεφαλής τον ακτινολόγο Giovanni Babino, κυκλοφόρησε φωτογραφίες από την εργασία τους στις 29 Σεπτεμβρίου, και αποκάλυψε σε συνέντευξη τύπου ότι οι αρχαίοι Ρωμαίοι είχαν τέλεια τα δόντια και «καμία άμεση αισθητή ανάγκη για οδοντιάτρους» σύμφωνα με το πρακτορείο ειδήσεων Agenzia Giornalistica Italia.\nΟι πολίτες της Πομπηίας δεν χρησιμοποίησαν ποτέ οδοντόβουρτσες ή οδοντόκρεμα, και είχαν υγιή δόντια, χάρη στην διατροφή τους, η οποία ήταν χαμηλής περιεκτικότητας σε ζάχαρη. Ο Massimo Osanna, επιστάτης της Παγκόσμιας Πολιτιστικής Κληρονομιάς στην περιοχή, δήλωσε ότι η διατροφή τους ήταν «ισορροπημένη και υγιεινή, παρόμοια με αυτή που αποκαλούμε σήμερα η μεσογειακή διατροφή» σύμφωνα με την Telegraph.\n«Οι κάτοικοι της Πομπηίας έτρωγαν πολλά φρούτα και λαχανικά, αλλά πολύ λίγη ζάχαρη», δήλωσε η ορθοδοντικός Elisa Vanacore, η οποία επέβλεψε την εξέταση των δοντιών. «Έτρωγαν καλύτερα από ό, τι εμείς και είχαν πολύ καλά δόντια».\nΗ Vanacore πρόσθεσε ότι τα δόντια των πολιτών στην Πομπηία, βοηθούσαν και τα υψηλά επίπεδα του φθορίου στον αέρα και το νερό κοντά στο ηφαίστειο.\nΤο νησι με την καταληξη .tk\t Πώς θα ήταν ο παγκόσμιος χάρτης βάσει ιστοσελίδων;\tκερδισε την 4η θεση\t Παγκόσμια διάκριση για Ελληνίδα φοιτήτρια Πολυτεχνείου\tΔειτε το βιντεο\t Διπλώνετε λάθος τις κάλτσες σας; Μια Ισλανδή βρήκε λύση\nΠώς θα ήταν ο παγκόσμιος χάρτης βάσει ιστοσελίδων;\nΠαγκόσμια διάκριση για Ελληνίδα φοιτήτρια Πολυτεχνείου\nΔιπλώνετε λάθος τις κάλτσες σας; Μια Ισλανδή βρήκε λύση\nδόντια αρχαίοι Ρωμαίοι